Το off page SEO, έχει την μεγαλύτερη βαρύτητα στο search engine optimization και κατά επέκταση στην αύξηση της επισκεψιμότητας μίας ιστοσελίδας. Το off page SEO, έχει αποκλειστικά να κάνει με τα εισερχόμενα links προς ένα website.\nΟ αριθμός των εισερχόμενων links και η ποιότητα των websites από τα οποία προέρχονται, καθορίζουν το πόσο σημαντικό θεωρεί η Google το website αυτό. Το πόσο σημαντικό είναι ένα website, μετριέται με το Google page rank (PR).\nΤο page rank είναι ένας αριθμός από το 0 μέχρι το 10. Όσο μεγαλύτερο είναι αυτό το νούμερο, τόσο πιο σημαντικό θεωρεί η Google ένα website. Για να δείτε το PR ενός website, θα πρέπει να έχετε εγκαταστήσει την toolbar της Google.\nΤο PR δεν βρίσκεται στα προεπιλεγμένα εργαλεία που εμφανίζει η toolbar, οπότε είναι πιθανό να έχετε ήδη εγκαταστήσει την toolbar, αλλά να μην μπορείτε να δείτε το page rank.\nΓια να εμφανιστεί, κάντε δεξί click στην toolbar, επιλέξτε το «επιλογές» και στην δεύτερη καρτέλα «εργαλεία», επιλέξτε το Page Rank. Όσο μεγαλύτερο PR έχει μία σελίδα, τόσο πιθανότερο είναι να καταταχτεί ψηλά.\nΑπό την άλλη, είναι αρκετά συνηθισμένο να δείτε στην 3η θέση της κατάταξης ένα website με PR#3 και στην 5η ένα website με PR#5. Αυτό συμβαίνει γιατί υπάρχουν πάρα πολλοί παράγοντες που επηρεάζουν την κατάταξη. Το PR είναι σίγουρα από τους σημαντικότερους στο search engine optimization.\nΠως κερδίζει PageRank μια ιστοσελίδα\nΤο PR μεταφέρεται μέσω των links. Ας υποθέσουμε πως κερδίζετε ένα link προς το website σας, από μία σελίδα με PR#3 και το link αυτό είναι για την κεντρική σελίδα του website σας.\nΤο website σας αυτόματα κερδίζει PR, το οποίο διανέμεται εξίσου προς τις υπόλοιπες σελίδες του website σας και τα εξωτερικά links. Ας υποθέσουμε πως από το συγκεκριμένο link, η κεντρική σας σελίδα κερδίζει μία μονάδα (1) PR.\nΑς υποθέσουμε τώρα, πως από στην κεντρική σελίδα έχετε εσωτερικά links, για 10 σελίδες 2ης βαθμίδας. Το PR θα διανεμηθεί ισόποσα, στις 10 αυτές σελίδες. Οπότε κάθε σελίδα 2ης βαθμίδας, θα κερδίσει PR = 1/10 της μονάδας.\nΣε κάθε μία από τις 10 αυτές σελίδες, υπάρχουν εσωτερικά links για 5 σελίδες 3ης βαθμίδας και 1 εξωτερικό link για ένα άλλο website. Σύνολο 6 links. Το PR σε αυτές τις σελίδες θα διανεμηθεί σε αυτά τα 6 links. Οπότε το 1/10 χωρίζεται σε 6 μέρη (0,016) και θα διανεμηθεί στις 5 σελίδες της 3ης βαθμίδας και στο website που κατευθύνει το εξωτερικό link.\nΑυτός είναι ο λόγος που η κεντρική σελίδα ενός website συγκεντρώνει πάντα το μεγαλύτερο PR. Στην κεντρική σελίδα καταλήγουν τα περισσότερα links και από εκεί το PR διανέμεται στα υπόλοιπα links της σελίδας, εσωτερικά και εξωτερικά.\nΤα μυστικά του link building\nΑς δούμε πως θα δημιουργήσετε ένα μεγάλο αριθμό από ποιοτικά back links προς την ιστοσελίδα σας. Επιγραμματικά, τα μέσα που μπορείτε να χρησιμοποιήσετε είναι:\n•\tBlogs και Forums\n•\tWeb 2.0 και social media (Facebook, YouTube κλπ)\n•\tΤα περιεχόμενα της ιστοσελίδας σας\nΤο πώς θα δημιουργήσετε back links από blogs και forums καλύπτεται πλήρως στις σελίδες back links από blogs και forums, στην σελίδα online directories θα βρείτε όλες τις πληροφορίες που χρειάζεστε για τους καταλόγους, όπως και στην σελίδα για τα social media και το article marketing, τις ανάλογες πληροφορίες.\nΠοια links μετράνε στο SEO\nΣε αυτό το σημείο, θα ήθελα να ξεκαθαρίσω λίγο το τοπίο σχετικά με τα links που δεν έχουν αντίκτυπο στο search engine optimization. Πρόκειται για τα links που συνοδεύονται από no-follow tag.\nΤο συγκεκριμένο tag δίνει εντολή στα bots των μηχανών αναζήτησης που επισκέπτονται το συγκεκριμένο site, να μην ακολουθήσουν το link. Αυτό έχει ως αποτέλεσμα, η Google να μην λαμβάνει υπόψη της το link, κάτι που το κάνει άχρηστο από SEO άποψη.\nΤα no-follow links, μπορούν να φέρουν τον κόσμο που τα κλικάρει στο website σας, όμως δεν υπολογίζονται από τις μηχανές αναζήτησης και δεν προσφέρουν στο PR. Ο γρηγορότερος τρόπος για να αναγνωρίζετε τα no-follow links, είναι με την εγκατάσταση του SEO tool για τον Firefox.\nTo plug-in αυτό, όταν είναι ενεργοποιημένο, τονίζει με κόκκινο χρώμα τα no-follow links. Μπορείτε να το κατεβάσετε δωρεάν, μέσα από το SEO Book.\nΠοια back links έχουν την μεγαλύτερη βαρύτητα\nΤα σημαντικότερα links είναι αυτά που προέρχονται από websites με υψηλό PR. Μεγάλο ρόλο παίζει επίσης το σημείο που βρίσκεται αυτό το link στην σελίδα. Γενικά, όσο πιο ψηλά βρίσκεται το link στην σελίδα, τόσο σημαντικότερο θεωρείται από την Google.\nΈνα link που βρίσκεται μέσα στο κυρίως κείμενο του website, έχει πολύ μεγαλύτερη βαρύτητα από ένα link που βρίσκεται στοιβαγμένο μαζί με άλλα links συνεργατών.\nΣτις μέρες μας το link exchange έχει πεθάνει. Το φτιάχνω μία σελίδα συνεργατών ή ένα πεδίο με φιλικά sites και ανταλλάσω links μαζί τους, δεν έχει κανένα πλέον αντίκτυπο στο SEO. Η Google δεν υπολογίζει πλέον τέτοια links.\nΗ σημασία των περιεχομένων του website σας στο SEO\nΤα περιεχόμενα του website σας και η ποιότητά τους βρίσκονται σε άμεση σχέση με το link building και το SEO. Τα ποιοτικά περιεχόμενα προκαλούν την αυτόματη δημιουργία back links. Πως συμβαίνει αυτό;\nΑς υποθέσουμε πως ένας blogger επισκέπτεται το site σας, βρίσκει ακριβώς αυτό που ψάχνει και σκέφτεται: «πολύ ωραίο website, θα το προτείνω στους επισκέπτες μου».\nΠροτείνοντας ποιοτικά websites στους επισκέπτες, αυξάνεται ταυτόχρονα και η αξιοπιστία αυτού που το προτείνει. Σε αυτό ακριβώς βασίζεται η Google και δίνει τόσο μεγάλη βαρύτητα στα back links. Για να το προτείνει κάποιος, σημαίνει πως θεωρεί πως είναι ποιοτικό, αλλιώς κάνει ζημιά στην εικόνα του, στην αξιοπιστία του.\nΤα ποιοτικά περιεχόμενα διαδίδονται, κερδίζουν back links και θέσεις στην κατάταξη. Όλα όσα θα μάθετε για το search engine optimization και το link building, θα σας είναι άχρηστα, αν το website σας δεν αξίζει να βρίσκεται στις πρώτες θέσεις της κατάταξης.\nΗ εφαρμογή των SEO τακτικών πάνω σε ποιοτικά websites, είναι το μυστικό της επιτυχίας.\nΗ σημασία του Anchor Text\nΤο anchor text των εξωτερικών links προς το website σας, αποτελεί το κλειδί για μια υψηλή κατάταξη στην Google, για τις keywords που έχετε αποφασίσει να στοχεύσετε.\nΈχω ήδη αναφέρει στην κεντρική σελίδα του SEO, πως το anchor text δίνει μια πολύ σημαντική ένδειξη στην Google, για το θέμα της ιστοσελίδας που κατευθύνει το link.\nΜπορείτε να ρυθμίσετε αρκετά από τα back links προς το website σας, ώστε να έχουν το anchor text που επιθυμείτε. Για παράδειγμα, όταν αφήνετε κάποιο σχόλιο σε ένα blog, αντί για το όνομά σας μπορείτε να βάλετε την keyword που στοχεύετε.\nΌταν ανταλλάσετε απόψεις σε διάφορα forums, μπορείτε να διαμορφώσετε την ηλεκτρονική υπογραφή σας έτσι, ώστε να περιέχει το link για το website σας, ντυμένο με το anchor text που επιθυμείτε. Περισσότερες πληροφορίες στις σελίδες back links από blogs και back links από forums.\nΣε περίπτωση που κάποιος αναφέρει το site σας και δεν έχει χρησιμοποιήσει κάποιο anchor text, μπορείτε να επικοινωνήσετε μαζί του και να του ζητήσετε να ντύσει το link με το anchor text που επιθυμείτε. Κάποιοι θα το κάνουν και κάποιοι άλλοι όχι. Αξίζει όμως τον κόπο, αφού αυτά είναι τα links που κάνουν την διαφορά στο search engine optimization.\nΠως θα δείτε τα back links προς το website σας\nΑν θέλετε να δείτε τα εισερχόμενα links προς το website σας, η μοναδική πηγή που έχετε είναι η Yahoo. Δυστυχώς η Google δεν δίνει πρόσβαση σε τέτοιες πληροφορίες, η Yahoo όμως το κάνει. Το μοναδικό πρόβλημα είναι πως δεν διαχωρίζει τα follow από τα do not follow links.\nΌπως έχει ήδη αναφέρει, τα no-follow links δεν έχουν απολύτως κανένα αντίκτυπο στο SEO. Μοναδική εξαίρεση ίσως να αποτελούν τα links της Yahoo Answers. Παρόλο που τα links αυτά είναι no follow, υπάρχουν ενδείξεις πως η Google τα ακολουθεί ούτως ή άλλως.\nΓια να δείτε τα back links προς την ιστοσελίδα σας, στο πεδίο αναζήτησης της Yahoo δώστε την ακόλουθη εντολή:\nΌπου “mydomain.com” το domain της ιστοσελίδας σας.\nΠολύτιμα SEO software\nΤο πρώτο που έχετε να κάνετε, είναι να κατεβάσετε την SEO toolbar που προσφέρει δωρεάν το SEO book. Η συγκεκριμένη toolbar δουλεύει μόνο με τον Mozilla Firefox και δίνει μια πολύ καλή εικόνα για τα back links ενός website. Στην κεντρική σελίδα του SEO for Firefox θα δείτε ένα video για το πώς ακριβώς λειτουργεί.\nΈνα πολύ καλό επίσης website για το search engine optimization είναι το DIY SEO (do it yourself). Πρόκειται για μια πολύ καλή λύση για μικρομεσαίες επιχειρήσεις που δεν μπορούν να αναθέσουν σε ξεχωριστό τμήμα το SEO κομμάτι της επιχείρησής τους.\nΤο DIY SEO αναλύει το website σας και σας δίνει συγκεκριμένα βήματα για να ακολουθήσετε. Επίσης αναλύει τα back links και τα ταξινομεί, ανάλογα με την βαρύτητά τους. Τέλος, εμφανίζει αυτόματα την θέση που βρίσκεστε στην κατάταξη για κάθε keyword που στοχεύετε.\nΤην στιγμή που γράφω αυτές τις γραμμές, το DIY SEO προσφέρει μία εβδομάδα δωρεάν δοκιμής, οπότε μπορείτε να δείτε και μόνοι σας περί τίνος πρόκειται.\nΜία σημείωση για να μην μπερδευτείτε. Για το DIY SEO, οι λέξεις χωρίς τόνο αποτελούν τελείως διαφορετικές λέξεις από αυτές με τόνο. Για παράδειγμα, αν δηλώσετε ότι στοχεύετε την keyword «εργασια απο το σπιτι» και το DIY SEO σας αναφέρει πως η συγκεκριμένη keyword δεν υπάρχει στην σελίδα σας, είναι γιατί στην σελίδα σας βρίσκονται με τόνο (εργασία από το σπίτι).\nΕυτυχώς η Google είναι πλήρως συμβατή με την Ελληνική γλώσσα και δεν κάνει τέτοιες διαχωρίσεις.\nback links incoming links link building link popularity off page seo search engine optimization seo\n« Previous Post On page optimization | Αύξηση επισκεψιμότητας με SEO τεχνικές Next Post » Link building από Blogs


Τα 100 δημοφιλέστερα τραγούδια του 2012 – Μέρος Α'\nΑρχική Αφιερώματα Έλληνες καλλιτέχνες Τα 100 δημοφιλέστερα τραγούδια του 2012 – Μέρος Α’\nΑπό τον Δημήτρη Παναρέτου.\nΜελωδίες που σε ταξιδεύουν, στίχοι που μιλούν για καταστάσεις που έχεις ζήσει, ρυθμός που σε κάνει να αφήνεις στην άκρη τα προβλήματα και να χορεύεις σαν να μην υπάρχει αύριο. Ένα τραγούδι μπορεί να σου αρέσει για πολλούς λόγους. Να το έχεις συνδέσει με περιόδους που περνούσες ωραία και να σου φέρνει στο μυαλό τις παρέες σου από εκείνη την εποχή. Ή να εντυπωσιάστηκες από μία καλή ερμηνεία σε κάποια συναυλία. Μπορεί απλώς να σου κόλλησε, γιατί παιζόταν στο ραδιόφωνο ή εσύ να το ξεχώρισες και να χαίρεσαι που το ανακάλυψες πριν από τους άλλους. Ίσως να σε φορτίζει συναισθηματικά και να σου φέρνει δάκρυα στα μάτια κάθε φορά που το ακούς. Ή χαμόγελα. Είναι κάτι που λίγο πολύ όλοι το έχουμε ζήσει. Όχι απαραίτητα με τα ίδια τραγούδια. Υπάρχουν ωστόσο κάποια που μεταφέρουν μια τέτοια ενέργεια. Συνήθως αυτά είναι που γίνονται περισσότερο δημοφιλή. Κι επειδή τέτοια τραγούδια λειτουργούν κι ως ημερολόγιο προσωπικών και κοινωνικών στιγμών, είναι ωραίο να τα θυμόμαστε.\nΠαρακάτω λοιπόν είναι μια καταγραφή των εκατό δημοφιλέστερων τραγουδιών της χρονιάς. Παρουσιάζονται με αλφαβητική σειρά, με βάση τον τίτλο του κάθε τραγουδιού, ενώ σε παρένθεση βρίσκονται τα ονόματα των ερμηνευτών. Ο κατάλογος αναφέρεται στα τραγούδια που ακούστηκαν περισσότερο μέσα στο 2012, τα εκατό τραγούδια που σημάδεψαν τη χρονιά, ανεξάρτητα από το πότε κυκλοφόρησαν κι ανεξάρτητα από το είδος μουσικής στο οποίο ανήκουν.\nΌσοι ασχολείστε με το θέμα θα ξαναζήσετε νοερά κάποιες σημαντικές στιγμές του χρόνου που φεύγει. Κι αυτό γιατί σε κάθε περίσταση της ζωής μας υπάρχει ένα τραγούδι που μας συντροφεύει. Ανακαλύψτε τα δικά σας.\nΣίγουρα το σημαντικότερο μουσικό γεγονός του 2011 ήταν το αστέρι της Adele. Με το «Rolling In The Deep» και το «Set Fire To The Rain» έγραψε το δικό της κεφάλαιο στην ιστορία της μουσικής. Τώρα αν σκεφτούμε ποια τραγούδια και περιστατικά σημάδεψαν το 2012, μάλλον πρέπει να σταθούμε στα παρακάτω.\nΗ Imany με το «You Will Never Know» και η Rihanna με το «We Found Love» τραγούδησαν για τις δυσκολίες των σχέσεων αλλά και το μεγαλείο της αληθινής αγάπης. Οι Black Keys μας παρέσυραν σε χορό με το «Lonely Boy». Οι Pierces γέμισαν με αισιοδοξία τις καρδιές των ερωτευμένων με το ανοιξιάτικο «You’ll Be Mine». O Avicii έγινε ο άρχοντας των clubs με το «Levels» κι ο Michel Teló ήταν η εναλλακτική πρόταση με το «Ai Se Eu Te Pego». Ο Gotye παρέα με την Kimbra παρουσίασαν τόσο ζωντανά τα συναισθήματα που νιώθει κάποιος μετά το χωρισμό με το παραστατικότατο «Somebody That I Used To Know».\nΕντυπωσιακή ήταν η επίδραση του «Euphoria», με το οποίο η Loreen κέρδισε στη Eurovision. Στη συνέχεια ήρθε η Oceana με το «Endless Summer» για το ευρωπαϊκό κύπελλο ποδοσφαίρου αλλά και το ατελείωτο καλοκαίρι του 2012. Και φυσικά δεν έλειψαν οι μεγάλες συναυλίες μέσα στο καλοκαίρι, από τις οποίες ξεχώρισαν εκείνες των Kasabian και των Red Hot Chili Peppers.\nΓια κάποια τραγικά περιστατικά, που συνεχίζουν να συμβαίνουν στις ΗΠΑ εξαιτίας της ελεύθερης διακίνησης όπλων, τραγούδησαν οι Foster The People στο «Pumped Up Kicks». Ενώ από τη Γαλλία προέρχεται το «La Rage», με το οποίο εκφράστηκε η οργή του κόσμου, που άδικα υποφέρει από την οικονομική κρίση των ισχυρών. Τις κοινωνικές επιπτώσεις αυτής της κατάστασης παρακολουθήσαμε στην ταινία The Hunger Games, στην οποία ακούγεται το «Safe And Sound».\nΙστορικό γεγονός αποτελεί η επιστροφή των Dead Can Dance στη δισκογραφία μετά από δεκαέξι χρόνια απουσίας και μάλιστα με ένα έργο αφιερωμένο στην Ελλάδα.\nΗ αποκάλυψη της χρονιάς ήταν η Lana Del Rey. Την είχαμε γνωρίσει πέρσι με το «Video Games». Επιβεβαίωσε την αξία της με την κυκλοφορία του δίσκου της Born To Die, από τον οποίο ξεχώρισε το ομότιτλο τραγούδι κι ακόμη περισσότερο το «Blue Jeans», ένα σπάνιο μείγμα αισθησιασμού και ρομαντισμού.\nΗ Shakira κινήθηκε σε ρυθμούς latin με το «Addicted To You». Εμπορική επιτυχία γνώρισαν και πάλι οι συνήθεις ύποπτοι Pitbull, Jennifer Lopez και Katy Perry, αλλά και κάποια πιο εναλλακτικά σχήματα, όπως οι Florence + The Machine και οι Gossip, καθώς και οι κλασικοί Coldplay. Η ελληνική βιομηχανία της pop γνώρισε αξιοσημείωτη επιτυχία με πολλά τραγούδια, όπως το «Fallin’», το «Mestral» και το «Mamacita Buena», να ξεπερνούν σε αξία αντίστοιχες ξένες παραγωγές.\nΗ μεγάλη έκπληξη όμως ήρθε από τη Νότια Κορέα. Ο Psy κατέρριψε κάθε προηγούμενο ρεκόρ, αφού το «Gangnam Style», πέρα από την επιρροή του τρελού χορευτικού του, έχει πλέον και τη μεγαλύτερη θέαση στην ιστορία του YouTube.\nΑκολούθησε μία ακόμη έκπληξη με ένα παιδικό τραγουδάκι από την Ιταλία να κατακτάει όλη την Ευρώπη σε δεκάδες παραλλαγές. Στα ελληνικά το γνωρίσαμε ως το πουλάκι τσίου.\nΚατά τα άλλα, ο David Guetta εξακολουθεί να είναι ο κορυφαίος DJ στον κόσμο, αν και η θέση του απειλείται από τον Calvin Harris πλέον. Ο Jack White επέστρεψε δίνοντάς μας αυθεντική rock και η Emeli Sandé έβαλε τη δική της σφραγίδα με τις ερμηνείες της στους Ολυμπιακούς αγώνες του Λονδίνου.\nΚι εννοείται φυσικά πως η Adele εξακολουθεί να μας δίνει τραγούδια προορισμένα να γίνουν κλασικά. Ξεκινώντας από το «Someone Like You» και καταλήγοντας στο «Skyfall», απέδειξε ακόμη μία φορά την τεράστια ερμηνευτική της ικανότητα.\nΗ έμπνευση και η δημιουργικότητα δεν έλειψαν μέσα στη χρονιά και μακάρι και η επόμενη να είναι το ίδιο ενδιαφέρουσα. Κι αν κάτι σας στεναχώρησε, να θυμάστε πάντα πως θα ζήσουμε… θα αγαπήσουμε… και θα χορέψουμε ξανά. Καλό ταξίδι!\nAgain And Again ( Basto )\nΗ μελωδία που σημάδεψε το καλοκαίρι. Ρυθμικό, ηλεκτρονικό αλλά ακόμη περισσότερο χαλαρωτικό, αυτό το trance θέμα ήρθε να δροσίσει τις ζεστές μέρες του χρόνου. Γυναικεία φωνητικά επαναλαμβάνουν τη φράση «ξανά και ξανά», τα μόνα λόγια που ακούγονται σε αυτό. Κι εσύ θέλεις να το ακούς συνέχεια, αφού σου φέρνει εικόνες ήλιου και θάλασσας και διώχνει μακριά τις αρνητικές σκέψεις.\nΟ Βέλγος παραγωγός φτάνει στο απόγειο της καριέρας του και η μουσική του παίζει σε κάθε παραλιακό club. Υμνεί τις ξέγνοιαστες στιγμές που θέλεις να ζεις ξανά και ξανά.\nΤο Σάββατο στο χορό βλέπω την πιο καυτή κοπέλα να περνάει. Βρίσκω το θάρρος να της μιλήσω. Θα με σκοτώσεις έτσι, αϊ σε ικετεύω, αϊ σε ικετεύω, υπέροχη.\nΚαι με αυτά τα λόγια χιλιάδες γυναίκες ενθουσιάζονται στη συναυλία του νεαρού Michel Teló. Το τεράστιο γυναικείο κοινό παραληρεί στο άκουσμα του nossa, nossa και πάλι από την αρχή. Μιλάμε για το πιο αναγνωρίσιμο θέμα της χρονιάς. Το λαϊκό τραγούδι από τη Βραζιλία που κατέκτησε όλο τον πλανήτη. Κανείς δεν κατάλαβε τι το έκανε τόσο δημοφιλές, η επιτυχία του όμως σε όλη την υφήλιο ήταν συγκλονιστική.\nΜουσική με ακορντεόν που ακροβατεί ανάμεσα σε σκυλάδικο και σε παραδοσιακό. Τυπικά ανήκει στο είδος sertanejo, στην country δηλαδή της Λατινικής Αμερικής. Με πολύ χαρακτηριστική προφορά πορτογαλικών σαν χωριάτικα. Απλό ή απλοϊκό, αστείο κατά κάποιο τρόπο, χαριτωμένο και σίγουρα όχι το είδος που περιμένεις να γίνει pop επιτυχία. Κι όμως έμαθαν να το τραγουδούν άνθρωποι σε όλο τον κόσμο, ακόμη και χωρίς να έχουν ιδέα σε τι αναφέρονται οι στίχοι. Ο ρυθμός του έγινε σύνθημα.\nΚαι φυσικά δεν έλειψαν οι κωμικές εκδοχές του, που σατιρίζουν περιστατικά από την πολιτική και την αθλητική επικαιρότητα. Η αλήθεια είναι πως ο ρυθμός του εμπνέει για τέτοιου είδους διασκευές κι ακούσαμε δεκάδες παραλλαγές και παρωδίες.\nΌπως κι αν έχει, πρόκειται για ένα από τα τραγούδια που χαρακτηρίζουν μουσικά τη χρονιά, πραγματικό σήμα κατατεθέν.\nAll The Time ( Playmen, Helena Paparizou, Courtney, Riskykidd )\nΆφησε τη μουσική να παίζει. Μην σε νοιάζει τι λέει ο κόσμος. Ζήσε τη ζωή σου. Πάρτι όλη την ώρα. Με αυτά τα λόγια και με χορευτική διάθεση η Έλενα Παπαρίζου κάνει μια ακόμη εμπορική επιτυχία. Οι Playmen βασίστηκαν στο Party All The Time, που τραγούδησε πρώτος ο γνωστός ηθοποιός Eddie Murphy στα μέσα της δεκαετίας του ’80. Πριν μερικά χρόνια έγινε ξανά επιτυχία από τη διασκευή του Sharam. Οι Έλληνες παραγωγοί μας έδωσαν τη δική τους εκδοχή. Κι ενώ στις δύο προηγούμενες περιπτώσεις οι στίχοι μιλούν για το κορίτσι του ερμηνευτή, που θέλει να διασκεδάζει όλη την ώρα, η Έλενα Παπαρίζου μιλάει σε πρώτο ενικό πρόσωπο. Οι Playmen έχουν ανανεώσει και τη μουσική προσθέτοντας αρκετά διαφορετικά γυρίσματα. Έφτιαξαν ένα pop τραγούδι που, αν και δεν είναι από τα καλύτερά τους, αποδεικνύει την κυριαρχία τους στο συγκεκριμένο χώρο.\nAlone Again ( Alyssa Reid, Jump Smokers )\nΠραγματικά ποτέ δε με ένοιαζε μέχρι που σε γνώρισα. Ο παραπάνω στίχος περιγράφει μια πολύ συγκεκριμένη κατάσταση. Ένας άνθρωπος μπορεί να μην βρίσκεται σε σχέση για πολύ καιρό. Μπορεί να είσαι μόνος σου για μήνες, ακόμη και για χρόνια κι όμως να μη νιώθεις μοναξιά. Γιατί όταν τα πηγαίνεις καλά με τον εαυτό σου κι αισθάνεται καλά μέσα σου, τα πάς καλά και με τον κόσμο γύρω σου. Κι επομένως δε σου είναι απαραίτητη η σχέση για να νιώσεις ωραία. Ακόμη όμως κι ο πιο ανεξάρτητος χαρακτήρας να είσαι, έρχεται μια στιγμή που βιώνεις το αίσθημα της μοναξιάς. Είναι όταν γνωρίζεις εκείνο το πρόσωπο που θεωρείς ξεχωριστό. Κάποιο πρόσωπο για το οποίο κάνεις όνειρα να είστε μαζί. Ίσως μάλιστα το ζήσεις και για κάποιο διάστημα. Όταν όμως η ιστορία τελειώσει ή τα όνειρα διαψευστούν, κάτι γκρεμίζεται μέσα σου. Βλέπεις το πρόσωπο που θεωρούσες ταίρι σου να απομακρύνεται, να μη θέλει να είναι μαζί σου. Και τότε αδειάζεις ψυχικά. Μαζί με την αγάπη χάνεις και την αυτάρκειά σου. Δεν μπορείς πια να απολαύσεις την ελευθερία. Σου λείπει το συγκεκριμένο πρόσωπο. Χάνεις ό,τι αγάπησες περισσότερο. Και νιώθεις μόνος.\nΑυτό το σπαρακτικό συναίσθημα εκφράζει το Alone, μία από τις πιο όμορφες μπαλάντες όλων των εποχών. Ένα κλασικό τραγούδι ερμηνευμένο από τους Heart. Για να θυμούνται οι παλιοί και να μαθαίνουν οι νεότεροι, κάποιοι φρόντισαν να το μεταφέρουν στην εποχή μας, δίνοντάς του μια διαφορετική μορφή. Έτσι οι Jump Smokers ραπάρουν πάνω στους στίχους, ενώ η Alyssa Reid ερμηνεύει αυτούσιο το πρωτότυπο ρεφρέν. Κι αφού πρόκειται για επανάληψη, παίρνει στη νέα του εκδοχή την ονομασία Alone Again. Οι Αμερικανοί DJs έφτιαξαν μία ομολογουμένως ωραία διασκευή με σεβασμό στο αυθεντικό τραγούδι , αλλά και με δημιουργική έμπνευση. Και η μικρούλα από τον Καναδά δίνει ψυχή και κάνει γνωστό στη γενιά της το θρυλικό τραγούδι μέσα από τη νέα του εκδοχή.\nΑναρωτιέμαι πού να είσαι απόψε. Πραγματικά ποτέ δεν με ένοιαζε που ήμουν μόνος μέχρι που σε συνάντησα. Πριν σε γνωρίσω δεν ήμουν ποτέ μόνος.\nAngel ( Adrian Sina, Sandra N )\nΑτμοσφαιρικό και υπέροχο. Αν και πρόκειται για εμπορικό hit της γνωστής ρουμανικής σχολής της σύγχρονης pop, το Angel ξεφεύγει από την ευκολία των περισσότερων τραγουδιών του είδους. Γίνεται ευχάριστο στο άκουσμα συνδυάζοντας τον dance ρυθμό του με μια χαλαρωτική μελωδία κι αέρινα φωνητικά από τη Sandra N. Όσο για τον Adrian Sina, είναι μέλος του συγκροτήματος των Akcent, που μας έχει χαρίσει τη μεγάλη επιτυχία That’s My Name και το ονειρικό My Passion. Δεν προκαλεί έκπληξη λοιπόν που κι εδώ καταφέρνει να δημιουργήσει με ηλεκτρονικούς ήχους κάτι τόσο ατμοσφαιρικό. Μεταδίδει την όμορφη αίσθηση που έχεις όταν βρίσκεσαι αγκαλιά με το πρόσωπο που αγαπάς.\nΌλες μου οι αμφιβολίες ξαφνικά φεύγουν μακριά με κάποιο τρόπο. Ένα βήμα πιο κοντά. Πέθαινα κάθε μέρα περιμένοντας για σένα. Πάντα πίστευα πως θα σε βρω. Ο χρόνος έφερε την καρδιά σου σε μένα. Ένα βήμα πιο κοντά. Αγάπη μου, μη φοβάσαι, σε έχω ερωτευτεί για χίλια χρόνια. Θα σε αγαπώ για ακόμη χίλια.\nΑυτή η ρομαντική gothic metal μπαλάντα ξεχώρισε από το soundtrack του Twilight. Το πιάνο κρατάει χαμηλά τους τόνους και μαζί με τα βιολιά και τις κιθάρες αφήνει τη φαντασία να πλάσει όμορφες εικόνες. Αποπνέει ηρεμία και γλυκύτητα.\nΣε ανάλογο ύφος κινείται και το Arms, ενώ η Christina συνεργάστηκε στο Distance με τον Jason Mraz, τραγουδώντας για την απόσταση που πρέπει να κρατάς στις σχέσεις, αφού κάποιες φορές η αγάπη δεν φτάνει για να λειτουργήσουν τα πράγματα ικανοποιητικά.\nBigger Than Us ( White Lies )\nΠήγες εκεί που τα άλογα κλαίνε. Ποτέ πριν δεν είχες πάρει αυτό το δρόμο μαζί μου. Ένιωσες την ανάγκη για αλλαγή; Τίποτα δεν άλλαξε. Δεν χρειάζομαι τα δάκρυά σου. Δεν θέλω την αγάπη σου. Θέλω μόνο να πάω σπίτι. Κι αισθάνομαι ότι σπάω. Κι ήθελα να μείνω. Δεν θέλω να με κρατάς. Θέλω να προσευχηθείς. Αυτό μας ξεπερνάει.\nΕίναι ένα από τα πιο δυνατά rock τραγούδια της χρονιάς. Αναφέρεται σε εκείνες τις περιπτώσεις που το μυαλό και η λογική σου υπαγορεύουν να μείνεις μακριά από ένα πρόσωπο που σε κάνει να αισθάνεσαι άσχημα και που δεν σου δείχνει την προσοχή και το σεβασμό που σου αξίζει. Και συγχρόνως η καρδιά και το σώμα σου λένε να το ακολουθήσεις. Να κάνεις πάλι το ίδιο λάθος. Θέλεις να ξεχάσεις και να το αφήσεις πίσω σου. Θυμάσαι όμως τις λίγες χαρές που σου έδωσε και σου δημιουργείται η τυφλή ελπίδα πως θα τις ξαναζήσεις. Ξέρεις πως είναι ψέμα, θέλεις όμως ενδόμυχα να το πιστέψεις. Προσπαθείς να αντισταθείς, αλλά σε ξεπερνάει. Ο πόνος που σου δίνει ο λάθος πόθος. Αυτό που νιώθεις και συμβαίνει μέσα σου και γύρω σου είναι κάτι μεγαλύτερο από εσένα.\nΤο βρετανικό συγκρότημα διαθέτει πλούσια φαντασία τόσο στιχουργικά όσο και στη σύνθεση. Η μουσική και η ερμηνεία βγάζουν κάτι επικό, θυμίζοντας λίγο το It’s A Sin των Pet Shop Boys. Σε μικρότερο βαθμό μεν, αλλά και πάλι το αποτέλεσμα είναι μεγαλειώδες.\nBlue Jeans ( Lana Del Rey )\nΣτάζει έρωτα. Τόσος αισθησιασμός μέσα από ένα τραγούδι είχε πολλά χρόνια να αναδειχθεί. Θηλυκή βραχνάδα στη φωνή και ηδονική ερμηνεία σε κάνουν να απολαμβάνεις το Blue Jeans με όλες σου τις αισθήσεις. Τα βιολιά και τα άλλα έγχορδα σε μεταφέρουν σε έναν κόσμο νοσταλγίας. Κι όταν η Lana Del Rey κάνει την είσοδό της, ξέρεις ότι καμιά άλλη δεν ξελιγώνεται έτσι μπροστά στο μικρόφωνο.\nΈνας κόσμος αμαρτωλής λαγνείας ανοίγεται μπροστά σου. Είναι βγαλμένο από νουάρ ιστορίες. Εκείνη μικρό κορίτσι με ατίθαση καρδιά. Εκείνος εγκληματικός τύπος με μπλε τζιν και λευκό φανελάκι, συναρπαστικός, ελκυστικός κι ελεύθερος στα μάτια της νεαρής. Ο πρώτος που ξεκίνησε καυγά για χάρη της κι ο πρώτος για τον οποίο παράτησε τους φίλους της. Μαζί του έτρεξε πάνω σε μηχανή με τόσο μεγάλη ταχύτητα, που τους κυνήγησε η αστυνομία, μαζί του έζησε τις πιο μεγάλες συγκινήσεις. Έβγαιναν έξω κάθε νύχτα. Έκαναν μεγάλα όνειρα και ταξίδια μαζί. Κι αν ο χρόνος τους χώρισε, ένα κομμάτι της καρδιάς της, ίσως το μεγαλύτερο τελικά, θα του ανήκει για πάντα.\nΘα σε αγαπώ ως την αιωνιότητα. Μπορεί οι όρκοι να ξεχαστούν στο πέρασμα του χρόνου. Δεν έχει σημασία αν θα κρατηθεί η υπόσχεση. Σημασία έχει πως τη στιγμή που το λες ή το ακούς, το πιστεύεις, επειδή πραγματικά το ζεις. Θέλεις να είστε μαζί ό,τι κι αν συμβεί. Αρκεί να νιώσεις για κάποιο διάστημα αυτό το αίσθημα της απόλυτης λατρείας κι αφοσίωσης για ένα πρόσωπο, για να καταλάβεις πως ο έρωτας νικάει το χρόνο και κερδίζει την αιωνιότητα. Η στιγμή που το ζεις σου χαρίζει την αιωνιότητα.\nΌταν έφυγες, ένα κομμάτι μου πέθανε. Σου είπα πως ήθελα περισσότερο, αλλά δεν ήταν αυτό που είχα στο μυαλό μου. Απλά το ήθελα όπως ήταν παλιά.\nΤα μοναδικά γυρίσματα στο τέλος του τραγουδιού κάνουν αυτό το blues ακόμη πιο υπέροχο. Είναι η ώρα που συνειδητοποιείς πως το πάθος έχει τελειώσει και δεν έχει νόημα να προσπαθήσεις να το κρατήσεις. Δεν μπορεί πια να είναι όπως πρώτα. Είναι ο πόνος για το τέλος και ταυτόχρονα η χαρά και η ικανοποίηση που το έζησες.\nΤο ασπρόμαυρο video clip διαθέτει καλλιτεχνική αισθητική που θυμίζει το Wicked Game από Chris Isaak σε μία σαφέστατα πιο θηλυκή εκδοχή. Και ίσως μιλάμε για ένα εξίσου κλασικό τραγούδι, αφού διαθέτει όλες τις προδιαγραφές να αντέξει στο χρόνο. Το σίγουρο είναι πως μετά το πολύ καλό Video Games, η Lana Del Rey κάνει ένα αποφασιστικό βήμα στον κόσμο της μουσικής κυκλοφορώντας αυτό το διαμάντι.\nΕκφράζει βαθιά κι έντονα συναισθήματα. Χαρακτηριστικός ο στίχος «love you more than those bitches before». Μιλάει για αληθινούς έρωτες και για αντισυμβατικούς ανθρώπους. Για όσους δεν μπαίνουν σε καλούπια, δεν ακολουθούν την πεπατημένη και κάνουν εκείνο που νιώθουν, ακόμη κι αν χρειαστεί να το πληρώσουν ακριβά. Για τις γνήσιες συγκινήσεις που θα κρατάμε πάντα μέσα μας, ακόμη κι αν δεν είμαστε πια μαζί με το πρόσωπο που τις ζήσαμε. Ένας ύμνος στον απόλυτο έρωτα.\nΈλα και περπάτησε στην άγρια πλευρά. Άφησέ με να σε φιλήσω άγρια στη βροχή. Κάποιες φορές η αγάπη δεν είναι αρκετή κι ο δρόμος γίνεται δύσκολος, δεν ξέρω γιατί. Διάλεξε τις τελευταίες σου λέξεις, αυτή είναι η τελευταία φορά, γιατί εσύ κι εγώ γεννηθήκαμε για να πεθάνουμε.\nΑυτό είναι το τραγούδι που έδωσε τον τίτλο του στον ίσως πιο πετυχημένο δίσκο της χρονιάς. Και η κατά κόσμον Elizabeth Grant απέδειξε πως δίκαια θεωρήθηκε πριν από ένα χρόνο ως η μεγαλύτερη ανερχόμενη δύναμη στον κόσμο της μουσικής. Έχει την ικανότητα να μεταφέρει με απλό και φυσικό τρόπο κάποιες από τις πιο έντονες καταστάσεις.\nΚάποιοι την χαρακτήρισαν ως νέα Nancy Sinatra και η αλήθεια είναι πως οι αναφορές της παραπέμπουν νοσταλγικά στις δεκαετίες του ’50 και του ’60.\nΤο Born To Die δεν είναι το πιο ωραίο τραγούδι της. Είναι όμως το πιο αντιπροσωπευτικό σε ένα album γεμάτο μικρά και μεγαλύτερα διαμάντια. Η φωνή της συνοδεύεται από βιολιά κι ο αισθησιασμός ξεχειλίζει από τις πρώτες λέξεις. Ζητάει από το ταίρι της να την κάνει να γελάει και να περνάει καλά. Ωστόσο τα αισθήματα είναι τόσο δυνατά, που βαραίνουν την ψυχή και νιώθει πως οι δυο τους είναι γεννημένοι να πεθάνουν.\nΕίναι η στιγμή της έξω από τα όρια ευτυχίας. Σε τέτοιο βαθμό, που σε πονάει. Θέλεις να μείνεις αγκαλιά με το ταίρι σου για πάντα. Δεν είσαι ψυχικά υγιής κι αυτός ο υπέρτατος ερωτισμός σου δημιουργεί χαρά και θλίψη ταυτόχρονα. Σε πληγώνει και σε ταξιδεύει στους ουρανούς. Γι’ αυτό και μόνο αξίζει που γεννήθηκες, και είναι αυτό για το οποίο αξίζει να πεθάνεις. Βρίσκεις το νόημα του κόσμου και ξέρεις πως ακριβώς γι’ αυτήν την αίσθηση αξίζει που ζεις.\nBreathing ( Jason Derulo )\nΑρκετές ήταν και φέτος οι επιτυχίες από τον ευρύτερο χώρο της danceκαι της pop μουσικής. Οι Far East Movement συνεργάστηκαν με τον Justin Bieber στο Live My Life, από το οποίο έκαναν ένα πέρασμα και οι LMFAO.\nΟι Γερμανοί KeeMo, Cosmo Klein και Tim Royko συνεργάστηκαν στη δημιουργία του Beautiful Lie. Πρόκειται για ένα όμορφο θέμα που αρχίζει με κάποια κιθαρίσματα κι εξελίσσεται σε ωραία ηλεκτρονική μελωδία. Αναφέρεται στα όμορφα ψέματα, που μας αρέσει να λέμε και να ακούμε στο παιχνίδι της αποπλάνησης.\nΟ διασημότερος Ρώσος εκπρόσωπος της rap, ο Timati με τους DJ Antoine και Kalenna ερμήνευσαν το Welcome To St Tropez, μία από τις μεγαλύτερες dance επιτυχίες της Ευρώπης για τη χρονιά.\nTo Wish You Were Here ήταν μια όμορφη μπαλάντα από την Avril Lavigne.\nΈνα ιδιαίτερο τραγούδι ερμήνευσε η Αμερικανίδα Maia Vidal. Το Follow Me βασίζεται περισσότερο στην ανθρώπινη φωνή παρά στα μουσικά όργανα κι έπαιξε σε τηλεοπτική διαφήμιση γνωστής εταιρείας εισαγωγής επίπλων.\nΚατά τα άλλα συνεχίστηκε η περσινή επιτυχία του How Deep Is Your Love των Rapture.\nΌ,τι δεν σε σκοτώνει σε κάνει πιο δυνατό, υποστήριξε η Kelly Clarkson στo Stronger.\nΜε το Glad You Came έγινε γνωστή η μπάντα αγοριών Wanted, από την Αγγλία και την Ιρλανδία. H Kylie Minogue επανήλθε με το Timebomb, τη νέα της επιτυχία.\nΟι Gym Class Heroes από τη Νέα Υόρκη με τον Adam Levine ερμήνευσαν το Stereo Hearts.\nΚι όσο για τον Jason Derulo, από το Μαϊάμι, γνώρισε μεγαλύτερη επιτυχία από την περσινή χάρη στο Breathing. Μου λείπεις μόνο όταν αναπνέω.\nBurning In The Skies ( Linkin Park )\nΧάνω αυτό που δεν αξίζω. Πρόκειται για μεγάλο φυσικό νόμο της ζωής. Μπορεί να παραπονιόμαστε για την κακή μας τύχη κάποιες φορές. Η αλήθεια όμως είναι πως η ζωή είναι δίκαιη. Φέρνει στο δρόμο σου εκείνα που ζητάς, έστω και χωρίς να το συνειδητοποιείς. Και παίρνει μακριά σου όσα δεν αξιοποιείς.\nΗ ευθύνη είναι αποκλειστικά δική σου για όσα δημιουργείς ή καταστρέφεις. Αυτό που αποκαλούμε τύχη είναι περισσότερο θέμα νοοτροπίας και συμπεριφοράς. Με τη δική σου στάση μπορείς να χτίσεις ή να γκρεμίσεις γέφυρες επικοινωνίας. Το ενδιαφέρον που θα δείξεις για κάτι κι ο τρόπος που θα το κάνεις είναι που θα το φέρουν στο δρόμο σου. Όσο ασχολείσαι, τόσο θα υπάρχει για σένα. Όσο το αξιοποιείς, όσο το χαίρεσαι και το απολαμβάνεις, τόσο περισσότερο σου δίνεται. Όταν αδιαφορείς, το χάνεις.\nΠοτέ δεν έχει απογοητεύσει το κοινό του το δημοφιλές συγκρότημα. Εξακολουθούν μετά από τόσα χρόνια να κυκλοφορούν ποιοτικές δουλειές, διατηρώντας το προσωπικό τους ύφος. Πολύ καλή η χρήση της ηλεκτρικής κιθάρας, που γίνεται με απαλές νότες, ώστε να συνοδεύει τους στίχους. Γίνεται έντονη η παρουσία της στα μέρη χωρίς λόγια και μπλέκεται όμορφα με τον ήχο των πλήκτρων. Η υποβλητική μουσική τονίζει ακόμη περισσότερο το περιεχόμενο. Χάνεις μόνο όσα δεν αξίζεις.\nCalled Out In The Dark ( Snow Patrol )\nΈνας συμπαθητικός αλλά αδέξιος άντρας συμμετέχει στην παραγωγή κάποιου τηλεοπτικού θεάματος. Στην προσπάθειά του να συντονιστεί με τις κινήσεις του χορευτικού, κάνει το ένα λάθος πίσω από το άλλο. Άθελά του καθυστερεί το γύρισμα και η γυναίκα που το επιμελείται έχει απηυδήσει μαζί του. Εκείνη είναι πιο δυναμική και προσπαθεί να του δείξει πώς γίνονται τα πράγματα, χωρίς όμως αποτέλεσμα. Σε μια από τις αδέξιες κινήσεις του, εκείνη έρχεται στην αγκαλιά του. Για μια στιγμή μένει εκεί κι ύστερα τα πράγματα παίρνουν το δρόμο τους. Αρχίζουν να χορεύουν μαζί κι όλα έρχονται φυσικά κι ωραία, χωρίς πια να νοιάζονται για την τεχνική ακρίβεια των κινήσεων.\nΑυτό είναι το ενδιαφέρον video clip του τραγουδιού. Μετά το Just Say Yes το indie συγκρότημα από τη Βόρεια Ιρλανδία έρχεται να καθιερωθεί στο χώρο. Το Called Out In The Dark είναι ακόμη καλύτερο και δικαιολογημένα άρεσε σε περισσότερο κόσμο. Δεν είναι φανταχτερό, διαθέτει όμως μια ήρεμη ενέργεια που σε κερδίζει.\nΚάποιες φορές προσπαθείς για κάτι περισσότερο από όσο χρειάζεται κι εκεί το χάνεις. Όταν όμως χαλαρώνεις κι αφήνεις τα πράγματα να κυλήσουν φυσικά, γίνεται εκείνο που θέλεις πραγματικά να συμβεί. Αφήνοντας απλά ελεύθερο τον εαυτό σου να νιώσει. Αυτή είναι η ζωή σου, αυτή είναι η στιγμή σου.\nΜόλις σε γνώρισα και είναι τρελό, αλλά εδώ είναι ο αριθμός μου, μήπως μου τηλεφωνήσεις. Και με αυτούς τους αφελείς στίχους η νεαρή Καναδή γίνεται γνωστή στο κοινό. Μιλάει για έναν άντρα που μόλις συνάντησε κι εντυπωσιάστηκε από το γραμμωμένο του σώμα. Ισχυρίζεται πως όλα τα άλλα αγόρια την κυνηγούν, αλλά εκείνη έπεσε ξερή μόλις αντίκρισε το συγκεκριμένο τύπο. Κι αμέσως του έδωσε τον αριθμό του τηλεφώνου της και λιώνει για χάρη του, περιμένοντας να την καλέσει. Χαζοχαρούμενη pop τσιχλόφουσκα.\nCloser To The Edge ( Thirty Seconds To Mars )\nΜην μετανιώνεις για τίποτα από όσα κάνεις, γιατί τελικά αυτά σε κάνουν αυτό που είσαι. Μόνο μέσα από τα δικά σου λάθη μαθαίνεις τη ζωή. Βγες έξω και τόλμησε να κάνεις αυτά που θέλεις. Έτσι εξελίσσεσαι και φτιάχνεις το δικό σου δρόμο. Δοκιμάζοντας ανακαλύπτεις τι σου αρέσει και τι όχι. Και πλησιάζεις περισσότερο τα θέλω σου.\nΕδώ ο σκληρός ήχος από τις ηλεκτρικές κιθάρες συμπλέει με τις μελωδικές νότες των πλήκτρων. Το κοινό παραληρεί στις συναυλίες του αμερικανικού rock συγκροτήματος.\nΚαι μερικοί καταθέτουν τις σκέψεις τους σχετικά με το θέμα.\nΚάποιοι άνθρωποι πιστεύουν στο Θεό, εγώ πιστεύω στη μουσική. Κάποιοι άνθρωποι προσεύχονται, εγώ ανοίγω το ραδιόφωνο. Η μουσική κάνει τον κόσμο να γυρίζει.\nDance Again ( Jennifer Lopez, Pitbull )\nΘέλω να χορέψω και να αγαπήσω και να ερωτευτώ ξανά. Έτσι είναι, υπάρχει μέσα στη φύση του ανθρώπου. Όσες φορές κι αν πληγωθείς, θα ερωτευτείς ξανά. Περνάς μία ερωτική απογοήτευση, πενθείς για εκείνα που έχασες και μετά; Μετά έρχεται η στιγμή που θέλεις και πάλι να ρουφήξεις τη ζωή. Να βγεις έξω στον κόσμο, να διασκεδάσεις, να χορέψεις, να περάσεις καλά και να ερωτευτείς ξανά. Η στιγμή, μετά από ένα διάστημα θλίψης, που ξαναγεννιέσαι. Οι κύκλοι της ζωής, οι ίδιοι πάντα τόσα χρόνια.\nΤους ίδιους κύκλους φαίνεται ακολουθεί και η μουσική βιομηχανία παραγωγής επιτυχιών. Πριν από ένα χρόνο η Jennifer Lopez συνεργάστηκε με τον Pitbull και το On The Floor ανέβηκε στην κορυφή των charts σε δεκάδες χώρες, ενώ ήταν κι από τα πιο δημοφιλή τραγούδια στο YouTube. Και φέτος το δίδυμο επανέλαβε τη συνεργασία και το Dance Again ακολούθησε ανάλογη πορεία. Η J Lo κι ο Mr Worldwide κατόρθωσαν να επαναλάβουν τον περσινό θρίαμβό τους. Κάτι που μάλλον δεν έχει ξανασυμβεί με δίδυμο που δεν είναι επίσημο ντουέτο και δεν ανήκει σε κάποιο συγκρότημα. «Love to make love to you, baby».\nΠρόκειται φυσικά για dance κομμάτι. Το εντυπωσιακό είναι πως καταλαβαίνεις πάντα ότι κάποιος ή κάποια με ακουστικά ακούει αυτό το συγκεκριμένο τραγούδι, αφού σε παρασύρει κι είναι σχεδόν αδύνατο να μην μπεις στον πειρασμό να το τραγουδήσεις δυνατά. Άρεσε σε κόσμο σε Αμερική, Ευρώπη και όπου αλλού κυκλοφόρησε και οι λόγοι είναι προφανείς. Ο έντονος χορευτικός ρυθμός του και το αισιόδοξο μήνυμα πως η ζωή συνεχίζεται και θα έρθει η στιγμή να ξανανιώσεις το κάλεσμά της. Εκφράζει την ανάγκη που έχουμε να νιώσουμε ζωντανοί, συνήθως μετά από μία αποτυχία, ένα χωρισμό ή μία παρατεταμένη περίοδο αδράνειας. Όπως λένε και οι ίδιοι στην εισαγωγή: Να θυμάσαι πάντα… θα ζήσεις… θα αγαπήσεις… και θα χορέψεις ξανά.\nDays Are Forgotten ( Kasabian )\nΗ αυθεντική rock θα εξακολουθεί να ζει όσο υπάρχουν συγκροτήματα με τέτοιο ταλέντο. Όχι μόνο σέβονται την ιστορία του είδους, αλλά το εξελίσσουν με έμπνευση και δημιουργικότητα. Καθόλου τυχαίο δεν είναι που το βρετανικό συγκρότημα κέρδισε ένα ακροατήριο πολύ ευρύτερο από αυτό που έχουν όσοι ασχολούνται με τη rock στις μέρες μας. Οι συναυλίες τους γεμίζουν τους χώρους που διεξάγονται. Κι όσοι είχαν την ευχαρίστηση να τους απολαύσουν στις 27 Ιουνίου στον Ολυμπιακό Πόλο Φαλήρου, τους άκουσαν να ανοίγουν την πρώτη τους συναυλία στην Αθήνα με αυτό το τραγούδι.\nΣτίχοι που απευθύνονται από τον πατέρα στο γιο και μιλούν για τη δίψα για ζωή. Καθώς τα χρόνια περνούν και οι μέρες χάνονται, η σκέψη σου πηγαίνει σε εκείνα που έζησες και σε όσα έμειναν απωθημένα. Και περιμένεις από κάποιον ή κάτι ένα σημάδι για να μπορέσεις να ξαναγεννηθείς. Να ζήσεις άλλη μία φορά τις ωραίες στιγμές και να πραγματοποιήσεις όσα δεν πρόλαβες. Το νωρίς και το αργά που δυναστεύουν τις ενέργειές μας κάθε φορά.\nΟι Kasabian γνώρισαν επιτυχία και με το Goodbye kiss, το Velociraptor κι άλλα τραγούδια. Τα γυρίσματα της ηλεκτρικής κιθάρας όμως στο Days Are Forgotten σε συνδυασμό με τα κρουστά, το καθιστούν μοναδικό. Είναι η κορυφαία τους δημιουργία κι ίσως το καλύτερο τραγούδι του είδους εδώ και χρόνια. Πολύ δύσκολα θα το ξεπεράσουν στο μέλλον είτε σε φαντασία και ποιότητα, είτε σε ανταπόκριση από το κοινό.\nDead Man Walking ( Smiley )\nΜε σκοτώνεις όταν με αφήνεις. Τώρα κοιτάς έναν άνθρωπο ζωντανό νεκρό. Με άφησες με ραγισμένη ψυχή, σκότωσες τα όνειρά μου. Δεν μπορώ να συνεχίσω να ζω χωρίς εσένα στο πλάι μου. Είμαι ένας ζωντανός νεκρός.\nΠαρά τις βαρύγδουπες εκφράσεις για ανυπόφορο ψυχικό πόνο, το τραγούδι έχει πολύ χαρούμενο ρυθμό. Ανήκει στο χώρο της ρουμανικής βιομηχανίας pop, που κυριαρχεί τα τελευταία χρόνια στο ραδιόφωνο. Ο Smiley όμως, όπως και στο Love Is For Free, διατηρεί ένα πιο ιδιαίτερο ύφος με reggae στοιχεία. Και σημείωσε πάλι εμπορική επιτυχία.\nΒρες φως στην όμορφη θάλασσα. Επιλέγω να είμαι ευτυχισμένη. Εσύ κι εγώ είμαστε σαν διαμάντια στον ουρανό. Όταν με κρατάς είμαι ζωντανή. Με το πρώτο βλέμμα ένιωσα την ενέργεια, είδα τη ζωή μέσα στα μάτια σου. Όταν κοιταζόμαστε στα μάτια, λάμπουμε σαν διαμάντια στον ουρανό.\nΑκόμη ένα όμορφο τραγουδάκι από τη Rihanna. Γνωρίζει πως η ευτυχία είναι επιλογή. Έχει να κάνει όχι με τα γεγονότα, αλλά με τον τρόπο που εμείς τα αντιλαμβανόμαστε. Η ίδια επιλέγει να ζήσει ευτυχισμένη. Και βρίσκει το νόημα της ζωής στα μάτια του ανθρώπου της. Εκείνο που ερωτευόμαστε είναι ο τρόπος που το βλέμμα μας καθρεφτίζεται στα μάτια του άλλου προσώπου. Η οπτική επαφή κάνει και τους δύο να ακτινοβολούν και να φαίνονται πιο όμορφοι. Και τα μάτια λάμπουν σαν αστέρια, σαν διαμάντια στον ουρανό.\nDon’t Let It Go ( House Twins, Cristi )\nΠες μου γιατί απόψε αισθάνομαι σαν να ονειρεύομαι. Πες μου γιατί απόψε θέλω να τραγουδήσω. Πες μου γιατί σε θέλω τόσο. Μείνε μαζί μου και μην το αφήσεις να χαθεί.\nΗ ελληνική house έχει πάρει τα πάνω της τα τελευταία χρόνια. Οι δουλειές σε αυτό το είδος είναι τόσο άρτιες, που όχι μόνο στέκονται άξια δίπλα σε εκείνες τω ν προηγμένων χωρών, αλλά σε πολλές περιπτώσεις τις ξεπερνούν κιόλας. Αν δεν γνωρίζεις τους Έλληνες δημιουργούς πίσω από τέτοια τραγούδια, είναι σχεδόν αδύνατο να διακρίνεις πως πρόκειται για εγχώρια παραγωγή.\nΤη δική τους σελίδα στο χώρο γράφουν οι House Twins με τις νοσταλγικές τους δημιουργίες, όπως το Never και τις πιο χορευτικές, όπως το Feeling και το The Night.\nΑκολούθησε η καλοκαιρινή τους pop επιτυχία Summer’s All Around με τη φωνή της Shaya και τη συμμετοχή των Slick Beats. Οι τελευταίοι τραγούδησαν και το You Say.\nΑπό το χώρο της house ξεχωριστή περίπτωση είναι το ατμοσφαιρικό Love’s Like Breathing του DJ San. Στα φωνητικά η νεαρή Nikki Ponte, που είχε κάνει και νωρίτερα μέσα στη χρονιά επιτυχία σε αυτό το είδος. Μέσα στην καρδιά του χειμώνα το Remembering The Summer Nights ήρθε να μας θυμίσει τις ξέφρενες νύχτες του καλοκαιριού.\nΠολλά ακόμη παρόμοιου ύφους τραγούδια ακούστηκαν, όπως το Party Like A Freak του DJ Kas με τη φωνή της Athena Manoukian και το I’ll Be Your Love από Energy Deejays και Mary.\nΑνάμεσά τους ξεχωριστή θέση κατέχει το Don’t Let It Go. Ατμοσφαιρική μελωδία και υπέροχα φωνητικά από την Cristi, που την είχαμε πρωτογνωρίσει από τη συνεργασία της με τον Claydee Lupa. Ο ρυθμός είναι χαλαρωτικός και σε παρασύρει σε μια ευχάριστη μέθη.\nΕκφράζει την υπέροχη κατάσταση κατά την οποία ερωτεύεσαι κάποιο πρόσωπο ακριβώς γι’ αυτό που είναι, περνάς τόσο ωραία μαζί του και δε θέλεις να αλλάξει αυτό που ζεις. Και φυσικά κάτι τέτοιο δεν το αφήνεις να χαθεί.\nΣτην άλλη πλευρά του δρόμου στάθηκε ένα κορίτσι που σου έμοιαζε. Ξέρω πως δεν ήσουν εσύ, γιατί εσύ έφυγες για κάποια πόλη μακρινή, ώστε να ξεφύγεις μακριά από μένα. Αλλά εκείνη τη μία νύχτα δεν σε άφησα, ήμουν αλήθεια τρομαγμένος, γιατί πραγματικά ένιωθα πολλά για σένα. Σου ορκίζομαι, θα είμαι εκεί για σένα, δεν είμαι απλά περαστικός.\nΚάθε μίλι που οδηγούσες μακριά από μένα, σε αγαπούσα. Αλλά τώρα είσαι πάλι εδώ. Ας παρακάμψουμε τα «πώς ήσουν;» κι ας πάμε επιτέλους στο «περισσότερο από φίλοι».\nΠίστεψέ με, δεν κρύβω κάτι, όταν φεύγω, υπάρχει μόνο αγάπη για σένα.\nΟι σχέσεις είναι το πιο δύσκολο πράγμα. Κι όταν υπάρχουν έντονα συναισθήματα, μπορεί να τρομάξουν όσους δεν είναι έτοιμοι να ανταπεξέλθουν. Το αποτέλεσμα είναι το αντίθετο από το επιδιωκόμενο σε τέτοιες περιπτώσεις. Αντί να έλκεις, διώχνεις μακριά το πρόσωπο που σε ενδιαφέρει. Ίσως επειδή δεν πιστεύει πως εννοείς αυτά που λες. Ίσως επειδή τρομάζει με την εσωτερική σου ένταση. Φορτώνεται περισσότερα από όσα αντέχει και φεύγει για να μπορέσει να χαλαρώσει. Μπορεί όμως να γυρίσει, αν νιώσει πως δεν πρόκειται για ένα περιστασιακό πάθος.\nΤο rock συγκρότημα από την Καλιφόρνια, που γνώρισε παγκόσμια επιτυχία με το Hey Soul Sister πριν από μερικά χρόνια, επέστρεψε φέτος με την καλύτερη δημιουργία του. Το Drive By είναι μια αρκετά πρωτότυπη κι ευχάριστη σύνθεση, ενώ η ενορχήστρωση ακολουθεί τον κλασικό συνδυασμό με ηλεκτρικές κιθάρες, ντραμς και πλήκτρα.\nΜιλάει κυριολεκτικά και μεταφορικά για εκείνους που οδηγούν, ώστε να ξεφύγουν από μία σχέση που τους πνίγει. Το έξυπνο λογοπαίγνιο Drive By αναφέρεται τόσο στην οδήγηση, όσο και στο πέρασμα που κάνουν κάποιοι άνθρωποι από τη ζωή μας. Και καταλήγει πως ακόμη κι αν κάποιος από τους δύο φύγει μακριά, όλα μπορούν να φτιάξουν. Αρκεί και οι δύο να πειστούν πως αυτό που νιώθουν είναι πραγματική αγάπη. Και να περάσει ακόμη μια φορά ο ένας από τη ζωή του άλλου. Να οδηγήσει προς το μέρος του.\nEndless Summer ( Oceana )\nΗ μπάλα στα δίχτυα των Γερμανών και οι απανταχού Έλληνες παραληρούν. Μαζί τους κι εκατομμύρια Ισπανοί, Ιταλοί, Πορτογάλοι κι άλλοι πιεσμένοι λαοί του κόσμου. Ήταν εκείνα τα λίγα λεπτά που πιστέψαμε πως μπορούμε να κάνουμε την ανατροπή. Τα λίγα λεπτά χαράς μετά από τόσους μήνες απαξίωσης από τους οικονομικά ισχυρούς της Ευρώπης. Η εθνική Ελλάδος με την σταθερή της παρουσία σε μεγάλες διοργανώσεις έδειξε πως συγκαταλέγεται πλέον στις σημαντικές ομάδες της ηπείρου. Το συγκεκριμένο παιχνίδι το χάσαμε τελικά, αλλά ούτε και η πανίσχυρη Γερμανία κατόρθωσε να φτάσει στον τελικό. Στο δρόμο προς το τρόπαιο βρήκε τις εθνικές ομάδες των υποτιμητικά καλούμενων PIGS, αφού όλες τους έκαναν σπουδαία πορεία στο ευρωπαϊκό κύπελλο ποδοσφαίρου.\nΝικήτρια αναδείχθηκε η ομάδα φαινόμενο της Ισπανίας. Μιλάμε πιθανότατα για την καλύτερη ομάδα όλων των εποχών και είναι σίγουρα η πιο πετυχημένη, αφού είναι η μοναδική που κατέκτησε τρεις διαδοχικές διοργανώσεις: ευρωπαϊκό 2008, παγκόσμιο 2010 και ευρωπαϊκό 2012. Με την επιβλητική νίκη της επί της Ιταλίας στον τελικό διέλυσε και τις τελευταίες αμφιβολίες για τη δυναμική της στο Euro της Πολωνίας και της Ουκρανίας.\nΚαι το Endless Summer έντυσε μουσικά αυτή τη μεγάλη γιορτή. Η Oceana λίγα χρόνια μετά την πρώτη της επιτυχία Cry Cry, επέστρεψε δυναμικά στο προσκήνιο με ένα εντελώς διαφορετικού ύφους τραγούδι. Οι τρομπέτες και τα κρουστά δίνουν ρυθμό και ζωντάνια κι εκφράζουν τη χαρά. Ξεγνοιασιά και γλέντι για το ατέλειωτο καλοκαίρι. Κι αφού οι ζεστές μέρες κράτησαν περισσότερο από κάθε άλλη φορά, ήταν πραγματικά ατέλειωτο το φετινό καλοκαίρι, τουλάχιστον από άποψη καιρικών συνθηκών.\nΟ επίσημος ύμνος του Euro 2012 είναι ίσως το καλύτερο και πιο κεφάτο τραγούδι αντίστοιχων διοργανώσεων. Στη ζωή, όπως και στο ποδόσφαιρο, σημασία δεν έχει η νίκη, αλλά η συμμετοχή και το παιχνίδι. Το Endless Summer θα θυμίζει πάντα χαρούμενες παρέες σε γήπεδα, πόλεις και παραλίες.\nΓιατί αυτή η στιγμή δεν μπορεί να κρατήσει για πάντα; Απόψε η αιωνιότητα είναι μια πόρτα ανοιχτή. Ποτέ μη σταματήσεις να κάνεις τα πράγματα που κάνεις. Μη φύγεις, σε κάθε μου ανάσα, ανασαίνω εσένα. Είμαστε εδώ, μόνοι μας μέσα στο σύμπαν, ελεύθεροι εκεί που όλα επιτρέπονται και η αγάπη έρχεται πρώτη. Ευφορία, ένα αιώνιο έργο τέχνης, ένας έρωτας που χτυπάει μέσα στην καρδιά. Από εδώ και πέρα εσύ κι εγώ πάμε ψηλά.\nΤο νικητήριο τραγούδι της φετινής Eurovision είναι από τις μεγαλύτερες επιτυχίες που έχει αναδείξει ο συγκεκριμένος διαγωνισμός. Κι όχι άδικα. Εκστατικό και ταξιδιάρικο, διαθέτει ενέργεια και δημιουργεί πράγματι την ευφορία που υπόσχεται ο τίτλος του.\nΕισαγωγή χαμηλότονη και υποβλητική. Ανεβάζει ρυθμούς στη συνέχεια σε ένα ωραίο ηλεκτρονικό θέμα. Η σκηνική εμφάνιση της Loreen θύμιζε ξωτικό ή φάντασμα και ο φωτισμός δημιουργούσε απόκοσμη αίσθηση.\nΕκπροσώπησε τη Σουηδία, μια χώρα με λαμπρή παράδοση στο χώρο της pop μουσικής. Χρησιμοποίησε μία ελληνική λέξη ως τίτλο, μία λέξη που περιγράφει ίσως την ομορφότερη διάθεση της ψυχής. Ήταν από την αρχή το μεγάλο φαβορί και δικαίωσε τα προγνωστικά. Κι όλα αυτά σε μια χρονιά με αξιόλογο ανταγωνισμό.\nΟ παλιός μας γνώριμος Zeljiko Joksimovic εκπροσώπησε και πάλι τη Σερβία. Οι μεσογειακές μελωδίες του ανεβάζουν κάθε φορά την ποιότητα του αμφιλεγόμενου διαγωνισμού. Με πιάνο, βιολιά και παραδοσιακά πνευστά το Nije Ljubav Stvar ήταν μία ακόμη όμορφη μπαλάντα. Την Ιταλία εκπροσώπησε η Nina Zilli με το φλογερό της ταμπεραμέντο. Είναι μία από τις καλύτερες ιταλικές φωνές των τελευταίων χρόνων κι έχει κερδίσει διεθνή αναγνώριση. Το L’ Amore É Femmina είναι ένα ζωηρό jazz θέμα και με αυτό απέδειξε ακόμη μία φορά την ερμηνευτική της δεινότητα. Η Ισπανία εκπροσωπήθηκε από την Pastora Soler, καταξιωμένη ερμηνεύτρια των flamenco. Το Quédate Conmigo ήταν από τις πιο όμορφες μπαλάντες της βραδιάς της 26ης Μαΐου στην Μπακού του Αζερμπαϊτζάν.\nΑρκετές ήταν οι αξιόλογες συμμετοχές, το Euphoria όμως κατάφερε να ξεχωρίσει. Και μόνο το ότι κέρδισε τόσο αναγνωρισμένους καλλιτέχνες δείχνει πολλά. Είναι από τα πιο ατμοσφαιρικά trance θέματα της χρονιάς κι άνετα μπορεί να σταθεί σε χώρους που ειδικεύονται σε τέτοια μουσική, καθώς και σε clubs με dance μουσική. Παράλληλα έγινε και ραδιοφωνικό hit. Σύγχρονη πρόταση που πιάνει τους παλμούς της εποχής.\nFallin’ ( Playmen, Demy )\nΟι πιο εμπνευσμένες δημιουργίες στο χώρο της ελληνικής pop dance έχουν την υπογραφή των Playmen. Όχι μόνο στέκονται άξια δίπλα στις δουλειές μεγάλων DJs του εξωτερικού, αλλά κάποιες φορές τις ξεπερνούν σε φαντασία κι εκτέλεση. Από το Together Forever μέχρι το Feel Your Love κι από το Tonight μέχρι το Out Of My Head, η μία επιτυχία τους ακολουθεί την άλλη. Το δίδυμο αποτελούν ο Παύλος Μανώλης κι ο Λευτέρης Ξενάκης κι ειδικεύονται στην ηλεκτρονική μουσική. Έχουν συνεργαστεί μεταξύ άλλων με DJs όπως ο Reckless κι ο Claydee Lupa, με τραγουδίστριες όπως η Έλενα Παπαρίζου και η Τάμτα και με τον Αμερικανό rapper T-Pain.\nΔεν προκαλεί λοιπόν έκπληξη το πώς έχουν το ένστικτο να διακρίνουν τα ανερχόμενα αστέρια της ελληνικής pop. Κάλεσαν έτσι τη νεαρή Demy να δοκιμάσει την πρώτη της αγγλόφωνη ερμηνεία. Τους στίχους υπογράφει ο παραγωγικός Stan. Τα πιόνια στήθηκαν στην σκακιέρα και τα πράγματα πήραν τη σειρά τους. Το Fallin’ δεν θα μπορούσε να είναι κατώτερο του επιπέδου που μας έχουν συνηθίσει και δίκαια έγινε τεράστια ραδιοφωνική επιτυχία στη χώρα μας.\nΣυνοδεύεται από ένα έξυπνα σχεδιασμένο video clip που παραλληλίζει το παιχνίδι του έρωτα με μια παρτίδα σκάκι. Γιατί όσες φορές και να πέσεις για το πρόσωπο που ονειρεύεσαι, όσες φορές και να ηττηθείς, πάντα θέλεις μία ακόμη παρτίδα. Δεν υπάρχουν νικητές και χαμένοι στον έρωτα. Υπάρχουν μόνο άνθρωποι που δείλιασαν κι άνθρωποι που τόλμησαν να παίξουν. Γιατί εκείνο που αξίζει τελικά στη ζωή είναι η χαρά του παιχνιδιού.\nΌχι και πολύ συνηθισμένη περίπτωση να γίνεται εμπορικά πετυχημένο ένα τραγούδι από το χώρο της dubstep. Ο Αμερικανός παραγωγός το καταφέρνει. Το κομμάτι συνοδεύει ένα ενδιαφέρον video clip με ένα κοριτσάκι μάγισσα. Δίνει μια αίσθηση δίκαιης τιμωρίας προς κάποια ανθρωπόμορφα τέρατα. Απόδοση δικαιοσύνης με περίεργο χιούμορ, στα όρια της διαστροφής. Πολύ έξυπνα φτιαγμένη και η τελευταία σκηνή με τον τοίχο.\nFor Eternity ( Etostone, Carlos Galavis )\nΑξιόλογες ελληνικές παραγωγές είχαμε τόσο στο χώρο της mainstream όσο και της εναλλακτικής μουσικής. Υπάρχουν όμως κάποιες δουλειές που δείχνουν να κινούνται κάπου ανάμεσα. Τέτοια περίπτωση είναι το Music Is My Therapy των Elix. Ένα ηλεκτρονικό θέμα που μιλάει για τη θεραπευτική δύναμη της μουσικής, που δίνει δύναμη κι ενέργεια και διώχνει μακριά τη στενοχώρια.\nΑκολούθησε το περισσότερο χορευτικό Our Destiny των Freaky Fortune. Και τα δύο έγιναν μεγάλες ραδιοφωνικές επιτυχίες.\nΟ Johnny Gerontakis σε συνεργασία με τους Jason McKnight & Steve έβαλαν φωτιά με το All Night σε κλαμπάκια και διερχόμενα οχήματα.\nΕκείνο όμως που κυριάρχησε τόσο στα clubs όσο και σε καταστήματα και μέσα ψυχαγωγίας ήταν το For Eternity. Ο Παύλος Ταγκάλογλου χρησιμοποιεί το καλλιτεχνικό ψευδώνυμο Etostone κι έχει ψηφιστεί τα τελευταία δύο χρόνια ανάμεσα στους καλύτερους DJs του κόσμου. Επιβεβαιώνει το ταλέντο του με τη δημιουργία αυτού του ύμνου της dance. Το ερμηνεύει ο Αμερικανός Carlos Galavis και συνεργάστηκαν αρκετές χώρες στη διαδικασία της παραγωγής του. Το αποτέλεσμα εκστασιάζει.\nΔεν μπορείς να καταλάβεις πώς αισθάνομαι; Τίποτα δεν γίνεται να αλλάξει το πεπρωμένο μας. Δεν μπορείς να καταλάβεις; Αυτό είναι το νόημα, η αγάπη μας θα κρατήσει αιώνια.\nFriends ( Aura Dione, Rock Mafia )\nΈχεις την ελευθερία να είσαι ο εαυτός σου. Είσαι ελεύθερος να χειριστείς το χρόνο σου, όπως εσύ θέλεις, να πας όπου εσύ θέλεις και να κάνεις πράγματα που σε ευχαριστούν. Είσαι όμως πραγματικά ελεύθερος μετά το χωρισμό ή είσαι μόνος;\nΗ μοναξιά είναι διαφορετική, όταν χάνεις ένα πρόσωπο για το οποίο έχεις έντονα αισθήματα. Μπορεί να είσαι χρόνια μόνος και να μη σε νοιάζει. Να περνάς ωραία και να νιώθεις εξίσου όμορφα. Όταν όμως αρχίσεις να έχεις αισθήματα για κάποιο πρόσωπο και κάνεις όνειρα για δύο, η απώλεια είναι οδυνηρή. Χάνεις ένα κομμάτι του εαυτού σου, ένα πολύτιμο μέρος της ζωής σου. Και τίποτα δεν μπορεί να το αντικαταστήσει.\nΌταν λοιπόν έρθει η ερωτική απογοήτευση, θέλεις από κάπου να πιαστείς. Πού θα στραφείς λοιπόν; Μα φυσικά στους φίλους σου.\nΑλλά τουλάχιστον έχω τους φίλους μου, λέει το άσμα. Οι οποίοι σε τέτοιες περιπτώσεις δείχνουν την αξία τους. Οι φίλοι εκείνοι που θα σου σταθούν, θα σε ακούσουν, θα συζητήσουν μαζί σου και θα σου φτιάξουν τη διάθεση. Μπορεί ακόμη και να τους ξεχνάμε, όταν δεν τους έχουμε ανάγκη, αποτελούν όμως ένα από τα πιο πολύτιμα κομμάτια της ζωής μας. Είναι η οικογένεια που εμείς διαλέγουμε. Την αξία της φιλίας υμνεί η ερμηνεύτρια από τη Δανία με τη συμβολή της ομάδας τραγουδοποιών από την Καλιφόρνια. Σαν μία σωτήρια λέμβος στο σκοτάδι ευτυχώς οι φίλοι βρίσκονται πάντα εκεί για σένα.\nFollow Me ( Sebjak )\nΔεν υπάρχουν όρια στο τι μπορείς να καταφέρεις. Όλα είναι στο μυαλό κι αν το πιστεύεις, μπορείς να το ζήσεις. Από τον τρόπο σκέψης ξεκινούν τα πάντα. Μην αφήνεις εμπόδια να σε αποθαρρύνουν. Δες τις ευκαιρίες, επικεντρώσου σε αυτές κι αξιοποίησέ τις. Σκέψου θετικά κι ενεργοποίησε τις διαδικασίες που οδηγούν στην πραγματοποίηση των ονείρων σου. Όταν υπάρχει θέληση, ο τρόπος βρίσκεται στην πορεία.\nΌπως σε κάθε ταξίδι, εκείνο που αξίζει δεν είναι ο προορισμός, αλλά η διαδρομή. Απόλαυσε κάθε μικρή στιγμή κι άφησε τα σημάδια να οδηγήσουν τα βήματά σου.\nΑυτό το γεμάτο θετική ενέργεια μήνυμα έρχεται από τη Σουηδία μέσα από ένα pop dance τραγούδι με γυναικεία φωνητικά κι ηλεκτρονικό ήχο.\nΈλα μαζί μου. Άφησέ με να σε πάω στον παράδεισο. Μπορώ να δω τη φλόγα στα μάτια σου. Ακολούθησέ με λοιπόν. Τίποτα δεν είναι αδύνατο.\nFollow The Leader ( Jennifer Lopez, Wisin & Yandel )\nΔώσε μου προσοχή γιατί απόψε είμαι η δασκάλα. Ακολούθησε τη στιγμή κι άφησέ την να σε παρασύρει. Ολέ, ολέ. Το έχει βρει το μυστικό η Πορτορικανή. Πέρσι εκτοξεύτηκε στην κορυφή των καταλόγων επιτυχιών με μία διασκευή κλασικού τραγουδιού, της Lambada. Ακολούθησε και φέτος την ίδια συνταγή. Επέλεξε τώρα ένα από τα πιο γνωστά τραγούδια του καρναβαλιού και της italo disco, το περίφημο La Colegiala. Και του έδωσε νέα υπόσταση ως Follow The Leader, γεμίζοντάς το ενέργεια. Θέλεις να γυμναστείς; Να τρέξεις, να κάνεις ποδήλατο ή οτιδήποτε απαιτεί σωματική δραστηριότητα; Δύσκολα θα βρεις τραγούδι πιο κατάλληλο από αυτό να κρατήσει το ρυθμό σου. Αξίζει επίσης να σημειωθεί πως ήταν ένα από τα επίσημα τραγούδια του Euro 2012.\nGangnam Style ( Psy )\nΌπα, το τραγούδι φαινόμενο που κατέρριψε κάθε προηγούμενο ρεκόρ στην ιστορία του YouTube. Το πρώτο και μοναδικό έως τώρα που έχει ξεπεράσει το ένα δισεκατομμύριο επισκέψεις. Είναι πλέον το πιο επιτυχημένο video clip στο διαδίκτυο. Αμέτρητες οι φορές που έπαιξε το βίντεο με το αστείο και διασκεδαστικό χορευτικό στα μέσα ψυχαγωγίας.\nΕίναι κάτι μεταξύ ανοησίας και κοινωνικής σάτιρας. Ο τίτλος αναφέρεται σε μια περιοχή της Σεούλ, τόπο διαμονής της υψηλής τάξης. Νεόπλουτοι με αλαζονική συμπεριφορά ψευτοαριστοκράτη. Στους ρυθμούς αυτής της κοινωνίας προσπαθούν να ζήσουν εκατομμύρια άνθρωποι της Νότιας Κορέας. Να κάνουν τη μεγάλη ζωή, να ξοδεύουν σπάταλα κι όλα αυτά όχι με δικά τους χρήματα αλλά με δανεικά. Μια ψεύτικη οικονομική ευημερία βασισμένη στα δάνεια. Μαζεύονται έτσι χρέη και μάλλον σύντομα θα σκάσει η φούσκα. Θα βρεθούν υπερχρεωμένοι και θα ζήσουν κι εκεί την οικονομική κρίση που έχει χτυπήσει τις ΗΠΑ και την Ευρώπη.\nΜε κέφι κι αυτοσαρκασμό ο Psy στηλιτεύει αυτή τη νοοτροπία. Σατιρίζει την ψευδαίσθηση ευημερίας με έναν παλαβό χορό, στου οποίου το ρυθμό κινούνται όλοι. Σκηνές τόσο καλτ όπως εκείνες στην ξαπλώστρα, στο στάβλο με τα άλογα, στο ασανσέρ, στο γήπεδο του τένις, στη σάουνα και στο λεωφορείο με τις ντισκομπάλες είναι πραγματικά για ανθολογία.\nΟι στίχοι είναι στη γλώσσα του και το «Hey, sexy lady» είναι η μοναδική φράση που ακούγεται στα αγγλικά. Από τις σπάνιες περιπτώσεις που ένα τραγούδι ασιατικής παραγωγής δημιουργεί τόσες συζητήσεις και ασκεί τόσο μεγάλη επίδραση στο δυτικό κόσμο. Ο απίθανος χορός του βγάζει τρελό γέλιο. Τόσο χαμό με ένα χορευτικό είχαμε να ζήσουμε από την εποχή του Macarena των Los Del Rio. Με ένα techno rap σκυλάδικο ο Psy περιγράφει την κατάσταση που επικρατεί στη χώρα του, ακριβώς με τη γελοιότητα που της ταιριάζει. Κι ένα νοτιοκορεατικό τραγούδι γνωρίζει την παγκόσμια επιτυχία.\nΤην ημέρα που σε συνάντησα πρώτη φορά, μου είπες πως ποτέ δεν θα ερωτευόσουν. Αλλά τώρα που σε καταλαβαίνω, ξέρω πως εκείνο ήταν στην πραγματικότητα φόβος. Τώρα που είμαστε τόσο κοντά, αλλά ακόμη τόσο μακριά, δεν έχω περάσει τη δοκιμασία; Πότε θα συνειδητοποιήσεις πως δεν είμαι σαν τις υπόλοιπες;\nΔεν θέλω να ραγίσω την καρδιά σου. Θέλω να δώσω στην καρδιά σου ένα διάλειμμα. Ξέρω ότι τρέμεις μήπως είναι λάθος. Υπάρχει μόνο μία ζωή να ζήσεις και δεν υπάρχει χρόνος να σπαταλήσεις. Άφησέ με λοιπόν να δώσω στην καρδιά σου ένα διάλειμμα.\nΈτσι δυναμικά η Demi Lovato διεκδικεί τον άντρα που δεν ανοίγει την καρδιά του. Η ερμηνεία της είναι ψυχωμένη κι ο pop ήχος συνδυάζεται με φυσικά έγχορδα, δείχνοντάς μας πως η ανάλαφρη μουσική δεν είναι απαραίτητα κάτι το ευτελές.\nΗ Αμερικανίδα σε μια από τις καλύτερες εκδοχές της pop τραγουδάει για εκείνους που ζουν αποστασιοποιημένοι κι αποφεύγουν τις ουσιαστικές σχέσεις. Μας θυμίζει πως η ζωή είναι σύντομη. Με το να είσαι ψυχικά απόμακρος, αποφεύγεις τον πόνο. Ταυτόχρονα όμως χάνεις κι όλες της χαρές της ζωής κι αυτή περνάει χωρίς να την απολαμβάνεις. Η ίδια το ερμηνεύει πολύ παραστατικά μέσα από τους στίχους.\nΟ κόσμος είναι δικός μας, αν το θέλουμε, αν απλά πάρεις το χέρι μου. Όταν τα χείλη σου είναι πάνω στα χείλη μου και οι καρδιές μας χτυπούν σαν μία, αλλά τραβάς το χέρι σου από τα δάχτυλά μου κάθε φορά και τρέχεις, είναι γιατί έχεις πληγωθεί παλιά, μπορώ να το δω στα μάτια σου. Χαμογελάς, αλλά δεν μπορείς να κρύψεις κάποια πράγματα. Δεν θέλω να σε πληγώσω. Ίσως μπορώ να σου απαλύνω τον πόνο. Υπάρχουν τόσα πολλά που μπορείς να πάρεις. Δώσε ένα διάλειμμα στην καρδιά σου.\nGot To Love You ( Sean Paul, Alexis Jordan )\nΗ ιδιαιτερότητα του Τζαμαϊκανού καλλιτέχνη είναι πως όταν τραγουδάει, δεν καταλαβαίνεις τι λέει. Έχει τόσο παράξενη προφορά. Σαν να μασάει και να τραβάει ταυτόχρονα τις κουβέντες του. Αντλεί επιρροές από τη reggae, αλλά τα τραγούδια του ανήκουν στο χώρο της εμπορικής pop dance. Το Got To Love You άρεσε περισσότερο από άλλες δουλειές του. Αυτό οφείλεται σε μεγάλο βαθμό στην παρουσία της νεαρής Αμερικανίδας Alexis Jordan στα φωνητικά. Ο Sean Paul με το κάπως πιο χαμηλών τόνων She Doesn’t Mind γνώρισε ακόμη μια επιτυχία μέσα στη χρονιά.\nHangover ( Taio Cruz, Flo Rida )\nΞέρεις ότι ήταν πετυχημένο το χθεσινό πάρτι, όταν συμβαίνουν τα εξής παρακάτω. Ξυπνάς και δεν γνωρίζεις πού βρίσκεσαι. Έχεις πιει τόσο πολύ που δεν θυμάσαι τίποτα από το προηγούμενο βράδυ. Το στομάχι σου πονάει και το κεφάλι σου πάει να σπάσει. Δεν υπάρχει τίποτα το ανησυχητικό σε όλα αυτά. Βιώνεις απλά τις συνέπειες του χθεσινοβραδινού Hangover. Ο Βρετανός Taio Cruz κι ο Αμερικανός Flo Rida, γνωστοί και οι δύο στο χώρο της rap, έχουν ξενυχτίσει πίνοντας, χορεύοντας και ξεσαλώνοντας. Αποφασίζουν να εκφράσουν τις εμπειρίες τους μέσα από αυτό το dance θέμα. Και το τραγούδι τους γνωρίζει εμπορική επιτυχία συνοδεύοντας κάθε παρέα που το ρίχνει έξω.\nHeart Skips A Beat ( Olly Murs, Rizzle Kicks, Chiddy Bang )\nΟ Άγγλος τραγουδοποιός Olly Murs δηλώνει τη χαρά του για την αγαπημένη του και λέει πως κάθε φορά που βρίσκεται κοντά της, η καρδιά του σταματάει για λίγο να χτυπάει. Στην έκφραση του ενθουσιασμού του, τον συνοδεύουν οι Άγγλοι Rizzle Kicks και οι Αμερικανοί Chiddy Bang, δύο σχήματα hip hop και μαζί φτιάχνουν ένα χαρούμενο ρυθμό.\nHeritage ( Opeth )\nΛίγες νότες από πιάνο είναι αρκετές για να εκφραστείς κάποιες φορές. Το σουηδικό συγκρότημα μας δείχνει πως δεν χρειάζονται τυμπανοκρουσίες για να πεις αυτά που θέλεις, ούτε δυνατή ένταση για να καταξιωθείς στους μεγάλους της metal. Χωρίς λόγια λοιπόν μας αφήνουν κληρονομιά αυτό το όμορφο μουσικό θέμα.\nI Found A Way ( First Aid Kit )\nΦέρνει στην σκέψη εικόνες από δάση με ποτάμια και ιστορίες με νεράιδες και ξωτικά από την σκανδιναβική μυθολογία. Ήχος folk με παραδοσιακά country και bluegrass στοιχεία σε γρήγορο ρυθμό. Η φωνητική αρμονία των δύο κοριτσιών είναι δεδομένη. Το παίξιμο της κιθάρας όμως εδώ είναι εντυπωσιακό.\nΤο I Found A Way είναι εκείνο που ξεχωρίζει ανάμεσά στα εξίσου καλά τραγούδια του δίσκου των δύο κοριτσιών. Πρόσφατα κυκλοφόρησε ένα ακόμη τραγούδι τους. Το Wolf είναι ένας ύμνος στην άγρια φύση του παγωμένου βορρά. Κυριαρχούν κι εδώ οι κιθάρες, η ενέργεια όμως που αποπνέει είναι πιο έντονη. Αναμένεται να αγαπηθεί πολύ από το κοινό της Σουηδίας και λογικά θα τους ανοίξει την πόρτα για διεθνή αναγνώριση.\nIl Pulcino Pio ( Radio Globo, Morgana Giovannetti )\nΤο πουλάκι τσίου. Ένα αστείο παιδικό τραγουδάκι από την Ιταλία, αντίστοιχο του δικού μας «Το κοκοράκι». Ναι αυτού που λέει «όταν θα πάω, κυρά μου στο παζάρι…». Μιλάει διαδοχικά για πουλάκι, κότα, πετεινό, γαλοπούλα, περιστέρι, γάτα, σκύλο, κατσίκα, πρόβατο, αγελάδα, ταύρο. Μιμείται τους ήχους του κάθε ζώου σε έναν αστείο χορευτικό ρυθμό. Και στο τέλος ένα τρακτέρ πατάει το πουλάκι. Ή σε μια διαφορετική εκδοχή το πουλάκι ρίχνει μπουνιά στο τρακτέρ και παίρνει εκδίκηση. Κι αυτό το απλοϊκό τραγουδάκι έγινε πανευρωπαϊκή επιτυχία. Όχι και τόσο παράξενο, αφού το λάτρεψαν τα πιτσιρίκια. Έτσι σύντομα έκανε την εμφάνισή του και με ελληνικούς στίχους. Το πουλάκι τσίου ακούστηκε από παιδικά πάρτι μέχρι και σε χώρους διασκέδασης ενηλίκων κι από ραδιοφωνικούς σταθμούς και καταστήματα μέχρι διαδικτυακές εκπομπές που σατιρίζουν τους Έλληνες πολιτικούς, ποδοσφαιριστές και τραγουδιστές. Δηλαδή όπως είχε γίνει πριν λίγα χρόνια με το Gummy Bear (θα ‘μαι καλό παιδί, άριστος μαθητής).\nΒγήκανε διασκευές του με νησιώτικο ήχο, dance και τσιφτετέλι. Μέχρι κι εκδοχή του στην κυπριακή διάλεκτο εμφανίστηκε. Τα παιδάκια θέλουν να το ακούνε από το πρωί μέχρι το βράδυ κι οι γονείς έχουν απηυδήσει. Ακόμη κι έτσι όμως, δεν μπορείς να μην σκάσεις ένα χαμόγελο κάθε φορά που το ακούς.\nInternational Love ( Pitbull, Chris Brown )\nΓια το αγαπημένο του θέμα τραγουδάει ο Pitbull, δηλαδή τις γυναίκες. Και δικαιώνει πλήρως το χαρακτηρισμό του ως Mr Worldwide, αφού κάνει πλήρη αναφορά στις γυναίκες που έχει γνωρίσει από όλα τα μήκη και πλάτη της γης. Δεν είναι τυχαίο που μιλάει για Βραζιλία, Μεξικό, Κολομβία, Κούβα, ΗΠΑ, Λίβανο και Ρουμανία στους στίχους, αφού αυτές οι χώρες, εκτός από την παράδοση που έχουν στη χορευτική μουσική και διασκέδαση, φημίζονται και για τις πολύ ωραίες γυναίκες τους. Κι ανάμεσά τους βρίσκουν άξια αναφορά και οι γυναίκες από την Ελλάδα, για τις οποίες λέει πως είναι γλυκές. Στα φωνητικά τον συνοδεύει ο Chris Brown και μαζί φτιάχνουν ένα ευχάριστο dance τραγούδι. Το ίδιο κάνει ο Pitbull και στο There She Goes με τον Taio Cruz. Στο διεθνή έρωτα κάνουν το γύρο του κόσμου και μένουν μακριά από έγνοιες και σκοτούρες. Διασκεδάζουν και χορεύουν, γιατί στο κάτω κάτω μια ζωή την έχουμε. Έτσι κάνουν το κέφι τους κι εκθειάζουν το ωραίο φύλο.\nIt’s Possible ( Roxette )\nΈνα από τα ελάχιστα συγκροτήματα που βλέπουν τις δημιουργίες τους στους διεθνείς καταλόγους επιτυχιών για περισσότερα από είκοσι χρόνια είναι οι Roxette. Μετά τους ABBA είναι το πιο πετυχημένο εμπορικά συγκρότημα της Σουηδίας, με τη διαφορά πως αυτοί εξακολουθούν να παράγουν και να κυκλοφορούν μέχρι σήμερα καινούργιες δουλειές. Μετά την περσινή ανάκαμψή τους με τo Only When I Dream και το She’s Got Nothing On But The Radio, που βασίστηκε σε μια έξυπνη ατάκα της Marilyn Monroe, επανήλθαν με νέο δίσκο. Ήταν μάλλον έκπληξη η κυκλοφορία νέας δουλειάς σε τόσο σύντομο χρονικό διάστημα μετά το Charm School.\nΤο It’s Possible είναι ο απόλυτος ήχος της μπάντας, ίσως το πιο αντιπροσωπευτικό τραγούδι του ύφους τους. Συνεχίζει το ταξίδι από εκεί που το άφησαν στις αρχές της δεκαετίας του ’90 με τις μεγαλύτερες επιτυχίες τους. Δήλωσαν άλλωστε και οι ίδιοι πως ήθελαν να δώσουν μια συνέχεια στην εποχή εκείνη με τα μεγάλα τους διαμάντια. Και κατόρθωσαν όχι μόνο να γεφυρώσουν το παρελθόν με το σήμερα, αλλά και να δώσουν στο προσωπικό τους ύφος τόσο φρέσκια ματιά. Στην Ελλάδα δεν ακούστηκε πολύ, σημείωσε όμως αξιόλογη πορεία στα charts των περισσότερων χωρών της Ευρώπης.\nΤο αισιόδοξο μήνυμά του είναι πως όλα είναι πιθανά και πως μπορούμε να πιαστούμε από τα πιο μικρά σημάδια και να φτάσουμε εκεί που θέλουμε, αξιοποιώντας την κάθε ευκαιρία.\nΕίναι πιθανό, αρκεί να το πιστεύεις.\nI U Need ( Olga Kouklaki )\nΑρκετές ενδιαφέρουσες προτάσεις είχαμε από το χώρο της εναλλακτικής αγγλόφωνης μουσικής από Έλληνες καλλιτέχνες. Μία από τις πιο εντυπωσιακές ήταν εκείνη της Idra Kayne με την αυθεντικά μαύρη φωνή. Ερμήνευσε μοναδικά το jazz κομμάτι Don’t Walk Away. Το ακούς και νομίζεις πως βρίσκεσαι στη Νέα Ορλεάνη.\nΗ Nalyssa Green, το κορίτσι με το θέρεμιν, μας ταξίδευσε σε παραμυθένιους κόσμους με το Indagattah. Πρόσφατα κυκλοφόρησε και νέα δουλειά της, στην οποία δίνει την αίσθηση της ελευθερίας μέσα από την επαφή με τη φύση. Στο The Seed χρησιμοποιεί φυσικούς ήχους, το θρόισμα του ανέμου στα φύλλα, τα κύματα της θάλασσας, το κελάηδημα των πουλιών. Είναι ο σπόρος που θα φυτρώσει δημιουργώντας νέα ζωή.\nΣε παρόμοια ηχητικά τοπία μας ταξίδευσαν και οι Your Hand In Mine με το λυρικό The Tin Can Parade. Τα ορχηστρικά θέματα του σχήματος είναι από τις ποιοτικότερες δουλειές που έχουν βγει στην Ελλάδα τα τελευταία χρόνια. Είναι έκδηλες οι επιρροές τους από το Μάνο Χατζιδάκι και τον Yann Tiersen.\nΟι Active Member με τον Ερμή Γεωργιάδη επιμελήθηκαν τη μουσική επένδυση του ντοκιμαντέρ Catastroika, που μιλάει για την καταστροφή που έχει επιφέρει η επέμβαση της τρόικας στις χώρες που έχει δράσει.\nΟι Liebe φτιάχνουν ένα όμορφο ηλεκτρονικό τραγούδι, το Strangers, που θυμίζει τις καλές στιγμές της δεκαετίας του ’80.\nΤο Black Dog του Papercut, που ερμηνεύει η Τζένη Καπάνταη, είναι μια εμπνευσμένη μελαγχολική μελωδία με ηλεκτρονικό ήχο σε διάφορες παραλλαγές.\nΟι Transistor επανήλθαν με το Baby Douglas, που γίνεται πιο χαρούμενο και διασκεδαστικό από τις προηγούμενες δουλειές τους, διατηρεί όμως όλα τα ποιοτικά στοιχεία της μπάντας.\nΈνα ακόμη χαρούμενο τραγούδι είναι το Kookoobadi, που συνδυάζει ρομαντισμό με disco μελωδία. Η Μαριέττα Φαφούτη χρησιμοποιεί τη λέξη του τίτλου ως ξόρκι, για να της πάνε καλά τα πράγματα. Ένα ξόρκι για να αλλάξεις τον τρόπο που αντιμετωπίζεις την καθημερινότητα, να χαμογελάσεις και να πάρεις τη ζωή στα χέρια σου.\nΣε disco ρυθμούς κινείται και το Hit Me από Ilia Darlin. Με την pop φλερτάρουν οι Matisse στο Lucky Day, χωρίς να ξεφεύγουν από το εύκολα αναγνωρίσιμο ύφος τους. Κι ανάλογες δουλειές υπήρξαν από διάφορα σχήματα.\nΑνάμεσά τους ξεχώρισε η Όλγα Κουκλάκη με το I U Need. Είναι ένα ευχάριστο electropop θέμα με πολλή φαντασία τόσο στη σύνθεση όσο και στους στίχους. Η μουσική και η ερμηνεία σε υπνωτίζουν με υποβλητικό τρόπο, χωρίς να σε βαραίνουν ούτε μια στιγμή. Η περίεργη σύνταξη των λέξεων είναι ένα έξυπνο λογοπαίγνιο. Σκοπός του είναι να αναδείξει την δυσκολία στην επικοινωνία των ζευγαριών. Μιλάει για τις σχέσεις, τις παρεξηγήσεις, για την ανάγκη επαφής που έχεις με το ταίρι σου και την ταυτόχρονη αδυναμία να κατανοήσεις κάποιες φορές τι λέει κι εννοεί, αλλά και να εκφράσεις αυτά που εσύ θέλεις.\nKiko ( Dead Can Dance )\nΑνάσταση. Ένα από τα σπουδαιότερα συγκροτήματα της world μουσικής επέστρεψε δισκογραφικά μετά από δεκαέξι χρόνια απουσίας. Και το έκαναν με μια απίστευτη δουλειά, σε τέτοιο βαθμό, που σε κάνει να λες πως άξιζε η πολύχρονη αναμονή. Η μπάντα από τη Μελβούρνη ήταν γνωστή για τις folk μελωδίες της, που σε μεγάλο βαθμό ήταν επηρεασμένες από την ιρλανδική μουσική παράδοση. Η μεγάλη επιστροφή τους είναι ιδιαίτερα σημαντική για μας για έναν ακόμη λόγο.\nΑυτή τη φορά έμπνευσή τους αποτέλεσε η Ελλάδα. Κάτι που φαίνεται αμέσως από τον τίτλο του δίσκου, Anastasis. Μία λέξη, που όχι μόνο είναι ελληνική, αλλά και περιέχει ποικίλους συμβολισμούς. Την επιστροφή της μπάντας με μεγάλη δημιουργικότητα και παράλληλα την ανάσταση των Ελλήνων μέσα από τις δύσκολες καταστάσεις που περνάει η χώρα τα τελευταία χρόνια.\nΉρθαν στην Ελλάδα οι δύο Αυστραλοί και μαγεύτηκαν από το εκτυφλωτικό φως του ήλιου, το χρώμα της θάλασσας και τη ζεστασιά των ανθρώπων. Είδαν τα άσχημα που συμβαίνουν εδώ, διέκριναν όμως και την ξεχωριστή δυναμική που έχουμε μέσα μας ως λαός. Είχαμε παρασυρθεί από τον εύκολο πλουτισμό και τον καταναλωτισμό και ξεχάσαμε κάποιες αξίες. Είχαμε αποξενωθεί. Τώρα που λεφτά δεν υπάρχουν, οι Dead Can Dance υποστηρίζουν πως είναι ευκαιρία να επιστρέψουμε σε παραδοσιακές αξίες. Επιστροφή στις γειτονιές. Να θυμηθούμε πως είμαστε άνθρωποι και να μοιραζόμαστε φαγητό, μουσική κι αγάπη.\nΧρησιμοποιούν όπως πάντα παραδοσιακά όργανα στη μουσική τους, αλλά αυτή τη φορά στρέφονται σε εκείνα που έχουν συνδέσει την ιστορία τους με τους λαούς της ανατολής κι έχουν έντονο μεσογειακό χρώμα.\nΟ τίτλος του μουσικού θέματος Kiko είναι συντόμευση της λέξης ζεϊμπέκικο, στους ρυθμούς του οποίου κινείται. Είναι ο βαρύς αντρικός χορός κι εκφράζει τη δύναμη να στέκεσαι όρθιος στα δύσκολα. Το αφιερώνουν στους Έλληνες, για να τους δώσουν κουράγιο σε μια εποχή αγωνίας για το μέλλον.\nΠολλά ακόμη μουσικά θέματα του δίσκου έχουν αντίστοιχο νόημα κι ανάμεσά τους ξεχωρίζει η Agape,απλά η αγάπη.\nKuedon ( Bang La Decks )\nΤι είναι αυτή η εμμονή που έχω με σένα; Δεν είναι αγάπη ή πόθος. Σε θέλω κάθε μέρα, σε θέλω κάθε νύχτα, κάθε στιγμή. Δεν θα καταλάβω ποτέ γιατί με άφησες. Το μόνο που σκέφτομαι είσαι εσύ.\nΗλεκτρονικός ήχος με αραβικά στοιχεία. Μία ιδιαίτερη house παραγωγή φτιαγμένη από ελληνικό σχήμα.\nΟι Phatjack και P Mystique συνεργάζονται στο Yayo, που παρομοιάζει τη μουσική με την κοκαΐνη. Όπως λένε και οι στίχοι, η μουσική είναι ο εθισμός μου, όπως είναι για ένα παιδί το γλυκό.\nΟι Finnebassen πήραν το If Your Girl Only Knew, που είχε τραγουδήσει η αδικοχαμένη Aaliyah κι έφτιαξαν μία πολύ καλή house διασκευή με τίτλο If You Only Knew.\nΑν το κορίτσι σου ήξερε ότι προσπαθείς να μπλεχτείς μαζί μου, αν μπορούσε μόνο να δει πώς με φωνάζεις…\nLa La Love (‘Ηβη Αδάμου )\nΔροσερό, ελαφρύ κι ευχάριστο τραγουδάκι, με το οποίο η Κύπρος εκπροσωπήθηκε στην Eurovision και κατέλαβε μία από τις καλύτερες θέσεις της την τελευταία δεκαετία. Η νεαρή Ήβη Αδάμου είχε προκαλέσει αίσθηση με τη συμμετοχή της στο τραγούδι των Stavento «Σαν έρθει η μέρα». Έκτοτε οι επιλογές της δεν ήταν της ίδιας ποιότητας, κέρδισαν όμως το νεανικό κοινό. Το La La Love εντυπωσίασε κι ακούστηκε πολύ και σε πολλές χώρες. Απέκτησε φίλους σε όλη την Ευρώπη κι έφτασε να θεωρείται μεγάλο φαβορί πριν το διαγωνισμό. Αρκέστηκε τελικά σε μια μέτρια θέση, άφησε όμως το σημάδι του.\nLa Rage ( Keny Arkana )\nΕκφράζει την οργή των καταπιεσμένων του κόσμου για τα άδικα μέτρα λιτότητας που πλήττουν τους μη προνομιούχους. Ο καπιταλισμός είναι αδυσώπητος. Την οικονομική κρίση των ισχυρών την πληρώνουν οι αδύναμοι. Το κράτος δεν θέλει ή δεν μπορεί να πιέσει αυτούς που το κλέβουν να δώσουν πίσω τα χρήματα που χρωστάνε και τα ζητάει από τους απλούς πολίτες. Αδυνατεί να ελέγξει τη φοροδιαφυγή και ζητάει χρήματα από εκείνους που ήταν συνεπείς στις υποχρεώσεις τους. Ζητάει περισσότερα χρήματα από ανθρώπους που δεν έχουν ούτε τα απαραίτητα για να επιβιώσουν, χαμηλόμισθους, χαμηλοσυνταξιούχους κι άνεργους. Βαριά φορολογία για τους αδύναμους της κοινωνίας. Όμως οι αδύναμοι είναι πολλοί. Κι όταν πιέζονται αγανακτούν, ξεσηκώνονται. Και η οργή τους μπορεί να χτυπήσει το σύστημα, όσο δυνατό κι αν είναι.\nΤο τραγούδι προέρχεται από τη Γαλλία. Έγινε σύμβολο και συνόδευσε τον ξεσηκωμό του κόσμου στις μεγάλες πλατείες όλων των ευρωπαϊκών πόλεων, στις συγκεντρώσεις και στις πορείες διαμαρτυρίας. Αν οι ισχυροί δε συνειδητοποιήσουν πως πρέπει να λάβουν δραστικά μέτρα με γνώμονα την κοινωνική δικαιοσύνη, οι συνέπειες θα είναι καταστροφικές για όλους. Κι αν ένα τραγούδι δεν μπορεί παρά μόνο να εμπνεύσει, η οργή του κόσμου ξεχειλίζει κι αργά ή γρήγορα θα γίνει ποτάμι να πνίξει τα πάντα στο πέρασμά του. Η μάχη είναι σαν ένας κύκλος. Μπορεί να αρχίσει σε οποιοδήποτε σημείο, όμως ποτέ δεν τελειώνει.\nLatin Moon ( Mia Martina, Massari )\nΚρατώντας τα χέρια καθώς ο ήλιος δύει, μείνε μαζί μου μέχρι την αυγή. Ας κάνουμε την αποψινή νύχτα να κρατήσει για πάντα. Άφησε τη μουσική να παίζει. Ας περπατήσουμε ξυπόλητοι δίπλα στη θάλασσα. Περίμενα τόσο καιρό και δεν μπορώ να περιμένω άλλο πια. Κάτω από το λατινικό φεγγάρι θα χορεύω όλη τη νύχτα μαζί σου. Κάτω από το σκέπασμα των λαμπερών άστρων θα ξοδέψω όλο μου το χρόνο στην αγκαλιά σου.\nΠριν από ένα χρόνο η Mia Martina από τον Καναδά έδωσε τη δική της εκδοχή στο υπέροχο Stereo Love, που πρώτοι τραγούδησαν ο Edward Maya με τη Vika Jigulina, κι άνοιξε την πόρτα για την παγκόσμια επιτυχία του τραγουδιού, αφού ήδη είχε κατακτήσει όλη την Ευρώπη. Στη συνέχεια, σαφέστατα επηρεασμένη από τη μεθυστική μουσική του Ρουμάνου δημιουργού, ερμήνευσε το Latin Moon. Στην πρώτη δική της δουλειά η τεχνοτροπία παραπέμπει σε τυπική pop της Ρουμανίας. Αγγλικοί στίχοι, όμορφος ρυθμός κι ανάλαφρη μελωδία, όπως τα περισσότερα του είδους. Η επιτυχία του τραγουδιού οδήγησε σε διασκευές του στα γαλλικά και στα ισπανικά. Έγινε ακόμη πιο γνωστό μέσα από το ντουέτο της Mia Martina με το Λιβανέζο Massari, καλλιτέχνη της r’n’b, που ζει επίσης στον Καναδά και το όνομά του στα αραβικά σημαίνει χρήμα. Και οι Jump Smokers το έκαναν ακόμη πιο χορευτικό στη δική τους dance house εκδοχή.\nΑν και είναι καναδικής παραγωγής, όλα τα χαρακτηριστικά παραπέμπουν σε καλοκαιρινές στιγμές σε παραλία της Μεσογείου.\nLemonade ( Alexandra Stan )\nΤην περασμένη χρονιά κατέκτησε τα charts όλης της Ευρώπης με το Mr Saxobeat και το Get Back, καθιστώντας τη Ρουμανία ως τη μεγαλύτερη δύναμη στην παραγωγή εμπορικής pop. Επέστρεψε η Alexandra Stan με ένα ακόμη πιο ελαφρύ τραγουδάκι. Δεν έχουμε που δεν έχουμε λεφτά, ας ονειρευτούμε τουλάχιστον καλοκαιρινές διακοπές κι έρωτες. Με χαρούμενους ήχους από ακορντεόν κι αφελή διάθεση τραγουδάει: Είμαστε πλούσιοι, αφού έχουμε ο ένας τον άλλο. Ας ξαπλώσουμε στην παραλία. Θέλω απλά να καταλάβεις πως μόνο εσύ υπάρχεις για μένα. Είναι ηλιόλουστα και είμαι χαρούμενη χωρίς χρήματα. Σε σκέφτομαι να βρίσκεσαι στις διακοπές σου, ρουφώντας τη λεμονάδα σου.\nLet’s Go ( Calvin Harris, Ne Yo )\nΔεν έχει να κάνει με το τι έχεις κάνει. Σημασία έχει το τι κάνεις. Τι κάνεις εσύ τώρα για να φέρεις τη ζωή σου εκεί που ονειρεύεσαι. Είναι ή τώρα ή ποτέ. Πάμε λοιπόν! Ξεκίνα τώρα! Όχι άλλες δικαιολογίες πια. Οδήγησέ το να συμβεί απόψε!\nΑυτό είναι το ενθαρρυντικό μήνυμα του Let’s Go. Σε καλεί να πάρεις τη ζωή σου στα χέρια σου και να την οδηγήσεις εκεί που εσύ θέλεις κάθε στιγμή. Παίρνεις αυτό που αναζητάς. Συγκλονιστικός dance club ρυθμός, που δένει με το περιεχόμενο των στίχων και δημιουργεί αισιόδοξη διάθεση. Ο Calvin Harris είναι ο DJ της χρονιάς.\nΚάποιες φορές έχω ένα καλό προαίσθημα. Το στίχο τον χρησιμοποίησε πρώτη η Etta James στις αρχές της δεκαετίας του ’60. Ήταν η εισαγωγή του τραγουδιού Something’s Got A Hold On Me. Τον ερμήνευσε με τη χαρακτηριστική φωνή της τραβώντας κάθε λέξη πριν από την έναρξη της μουσικής. Αυτή την πρώτη φράση κι ακριβώς με την ίδια εκφορά πήρε ο Flo Rida κι έφτιαξε ένα νέο τραγούδι. Εκσυγχρόνισε την παλιά μελωδία με ηλεκτρονικό ήχο και κιθαρίσματα, την έκανε πιο χαρούμενη και χορευτική κι έδωσε τον τίτλο Good Feeling.\nΟ Σουηδός DJ Avicii όμως είναι εκείνος που το απογείωσε. Η φυσική του εμφάνιση και το ντύσιμό του κάθε άλλο παρά σε μουσικό παραγωγό παραπέμπουν. Κι όμως αυτός ο άνθρωπος κατάφερε να αναδειχθεί ως ένας από τους κορυφαίους DJs του πλανήτη. Αφήνει το κοινό εκστασιασμένο με τη δουλειά του. Προσθέτοντας ένταση και δυνατό beat έφτιαξε τον απόλυτο dance ύμνο της χρονιάς. Έγινε σήμα κατατεθέν σε όλα τα clubs του πλανήτη. Με την εισαγωγή του και μόνο περιμένεις πως κάτι σπουδαίο θα συμβεί. Από εκεί και πέρα με το δυνάμωμα και το χαμήλωμα της έντασης σε παρασύρει στο ρυθμό του.\nLimit To Your Love ( James Blake )\nΥπάρχει ένα όριο στην αγάπη σου. Η αργόσυρτη μελωδία από το ηλεκτρικό πιάνο επιτείνει την αίσθηση της δυσλειτουργίας, της αγάπης που δεν αφήνεται να ξεδιπλωθεί με φυσικό τρόπο, αλλά της επιβάλλονται περιορισμοί. Ο Λονδρέζος μουσικοσυνθέτης ηχογράφησε το τραγούδι σε συνεργασία με τη Leslie Feist. Και των δύο το έργο είναι περισσότερο εγκεφαλικό και κάπως δύσκολα προσεγγίζεται με την καρδιά.\nΠατήστε εδώ για να διαβάσετε το Β’ Μέρος.\nfilakasaggelos7 Δεκ 30, 2012 at 11:55\npoli kali douleia!! mpravo!\nεφη Ιαν 8, 2013 at 23:48\nδεν ξέρω τι από όλα μου έκανε καλύτερη εντύπωση! η συγκέντρωση τόσων πολλών στοιχείων ,η χαρακτηριστική περιγραφή της ατμόσφαιρας του κάθε τραγουδιού, το στύλ γραψίματος που κατορθώνει να σου δημιουργήσει θετικά συναισθήματα ακόμα και για τα κομμάτια που δεν είχες δώσει σημασία, ο πολύ έξυπνος και ταυτόχρονα πλήρης τρόπος παρουσίασης των τραγουδιών, η αντικειμενικότητα του συντάχτη ….? το μόνο σίγουρο είναι, ότι το άρθρο πραγματικά αποτελεί διαφήμιση όλων των τραγουδιών που περιέχει και σε κάνει να ανυπομονείς να διαβάσεις την συνέχεια…. Συγχαρητήρια στον πολύ ενημερωμένο και ταλαντούχο ,συντάχτη σας !!!


Στη Suzuka θα δείξει αν ο Vettel θα γίνει παγκόσμιος πρωταθλητής στην F1. - Now24.gr\nΣτο βάθρο του νικητή ανέβηκε ο Vettel μετά από έναν επεισοδιακό αγώνα στην Κορέα. Ο Sebastian Vettel της Red Bull, πάει για παγκόσμιο πρωτάθλημα.Αυτό είναι ξεκάθαρο.Κατέκτησε την τρίτη συνεχόμενη νίκη του στο Κορεατικό Grand Prix αυξάνοντας τη διαφορά του στην κορυφή του πρωταθλήματος. Ο Γερμανός έκανε δύο pit stop, και έγινε ο πρώτος πιλότος που κέρδισε στην Κορέα από pole position, κάτι που του ανοίγει την προοπτική, άνευ απροόπτου να διασφαλίσει τον τέταρτο παγκόσμιο τίτλο στην Ιαπωνία την ερχόμενη εβδομάδα. Αν κερδίσει στη Suzuka, και ο Fernando Alonso δεν τερματίσει ψηλότερα από την ένατη θέση, ο Vettel θα είναι Παγκόσμιος Πρωταθλητής για το 2013.\nΌλοι οι οδηγοί ξεκίνησαν με P Zero Red supersoft , με εξαίρεση τον Daniel Ricciardo (Toro Rosso), ο οποίος προτίμησε τα P Zero White medium. Μετά από κάποιες σποραδικές βροχές που έπεσαν το πρωί, οι συνθήκες παρέμειναν στεγνές στην Κορέα όλο το απόγευμα, και ο αγώνας ξεκίνησε με θερμοκρασίες περιβάλλοντος περίπου 270 C και πίστας αντίστοιχα 290 C.\nΟι δύο περίοδοι του αυτοκινήτου ασφαλείας άλλαξαν την εικόνα του αγώνα, και η πρόβλεψή μας για τη στρατηγική δεν επαληθεύτηκε πλήρως σε ό,τι αφορά το χρόνο των pit stop, αν και σε γενικές γραμμές ήταν σωστή. Είχαμε προβλέψει ότι η ταχύτερη στρατηγική θεωρητικά ήταν εκκίνηση με supersoft, αλλαγή πάλι σε supersoft στον 20ό γύρο και μετά αλλαγή για medium στον 40ό γύρο. Τελικά, ο Vettel μπήκε για supersoft στον 11ο γύρο και στη συνέχεια για medium στον 31ο γύρο την πρώτη περίοδο του αυτοκινήτου ασφαλείας.


ΣΥΡΙΖΑ σε ΝΔ για Προανακριτική: Καλά ξεμπερδέματα... - Ειδήσεις\nNewsit / Πολιτική / ΣΥΡΙΖΑ σε ΝΔ για Προανακριτική: Καλά ξεμπερδέματα…\nΔημοσιεύθηκε: 09.10.2019 | 11:26\n«Δεν ήταν μόνο τα άδεια υπουργικά έδρανα που απαξίωσαν τη χθεσινή συζήτηση για Προανακριτική και επιβεβαίωσαν την δειλία του Πρωθυπουργού. Φρόντισαν για αυτό και έξι βουλευτές της ΝΔ και του ΚΙΝΑΛ που έσπασαν την κομματική γραμμή και ψήφισαν κατά της προανακριτικής παρωδίας. Καλά ξεμπερδέματα…»,τόνισαν με νόημα πηγές του κόμματος της αξιωματικής αντιπολίτευσης.\nΥπενθυμίζεται ότι την απόλυτη πλειοψηφία εξασφάλισε η πρόταση 30 βουλευτών της ΝΔ για τη συγκρότηση ειδικής επιτροπής προκαταρκτικής εξέτασης για τον πρώην αναπληρωτή υπουργό Δικαιοσύνης, Δημήτρη Παπαγγελόπουλο.\nΓια όλα τα αδικήματα «ναι» ψήφισαν 173 βουλευτές (αντί 172 όπως είχε ανακοινωθεί), «όχι» ψήφισαν 83 βουλευτές (αντί 84, όπως είχε ανακοινωθεί), σε σύνολο 261 ψηφισάντων βουλευτών. Στην κάλπη βρέθηκαν 4 άκυρα και ένα λευκό ψηφοδέλτιο. Στην μυστική ψηφοφορία δεν έλαβαν μέρος οι βουλευτές του ΚΚΕ, της Ελληνικής Λύσης και του ΜέΡΑ 25.


Πολιτική απορρήτου – Επίσημη Ιστοσελίδα Templeside Beijing | Ξενοδοχεία στο Πεκίνο\nΗ παρούσα Πολιτική Απορρήτου ισχύει για το www.templesidehostel.com, το οποίο ανήκει στο και τελεί υπό τη διαχείριση τουTempleside Beijing. Αυτή η Πολιτική Απορρήτου περιγράφει τον τρόπο με τον οποίο συγκεντρώνουμε και χρησιμοποιούμε πληροφορίες, οι οποίες μπορεί να περιλαμβάνουν προσωπικά δεδομένα που δίνετε στον ιστοχώρο μας: www.templesidehostel.com. Περιγράφει επίσης τις επιλογές που έχετε αναφορικά με τη χρήση των προσωπικών σας δεδομένων και τον τρόπο με τον οποίο μπορείτε να δείτε και να ενημερώσετε τα δεδομένα αυτά.\nΑν θέλετε να εξαιρεθείτε από την επεξεργασία δεδομένων που αναφέρονται στους όρους Γ-ΣΤ και δεν έχετε άμεση πρόσβαση σε κάποιον μηχανισμό εξαίρεσης (δεν υπάρχει για παράδειγμα στις ρυθμίσεις του λογαριασμού σας), παρακαλούμε επικοινωνήστε με το 16297726@qq.com .\nΒασιζόμαστε σε εσάς για να διασφαλίζετε ότι τα προσωπικά σας στοιχεία είναι πλήρη, ορθά και επικαιροποιημένα. Παρακαλούμε ενημερώστε μας εγκαίρως για τυχόν αλλαγές ή ανακρίβειες στα προσωπικά σας στοιχεία, επικοινωνώντας με το 16297726@qq.com . Θα χειριστούμε το αίτημά σας σύμφωνα με την ισχύουσα νομοθεσία.\nΑν έχετε ερωτήσεις ή προβληματισμούς σχετικά με την επεξεργασία των προσωπικών σας δεδομένων από εμάς ή εάν θέλετε να ασκήσετε τα δικαιώματά σας που απορρέουν από αυτήν την πολιτική, μπορείτε να επικοινωνήσετε μαζί μας μέσω του 16297726@qq.com . Μπορείτε επίσης να επικοινωνήσετε με την τοπική αρχή προστασίας δεδομένων για τυχόν ερωτήσεις και παράπονα.


Μιχαέλα Σκουλαρίκια | Vicirello\nΕντυπωσιακά Σκουλαρίκια κατασκευασμένα απο ορείχαλκο και μαρκασίτη.\nΤο μέταλλο είναι ορείχαλκος, έχουν καλή επιμετάλλωση, δεν μαυρίζουν.\nΣυνολικό Μήκος : 4,7εκ.\nΔιάμετρος Μοτίφ : 3εκ.\nΔώστε πρώτος μία αξιολόγηση “Μιχαέλα Σκουλαρίκια” Ακύρωση απάντησης\nΠαξοί Gold Hoops\nΔίας Gold Hoops Σκουλαρίκια


«Μπάσιμο» για Ολιζαντέμπε ο Βύζας! | Onsports.gr\nhome ΠοδόσφαιροFootball League«Μπάσιμο» για Ολιζαντέμπε ο Βύζας! Κοινοποιήστε\n«Μπάσιμο» για Ολιζαντέμπε ο Βύζας!\tΣυντάκτης: Φάνης Σταθόπουλος\nΔημοσίευση: Δευτέρα, 05 Σεπτεμβρίου 2011 14.46\nΑίσθηση με την απόκτηση του Εμάνουλε Ολιζαντέμπε προσπαθεί να κάνει ο Βύζας Μεγάρων!\tΗ νεοφώτιστη ομάδα των Μεγάρων είναι σε προχωρημένες συζητήσεις με τον 33χρονο Πολωνό επιθετικό και αισιοδοξεί ότι μέσα στην εβδομάδα θα είναι σε θέση να ανακοινώσει αυτή τη σπουδαία μεταγραφή. Ο «Μανώλης», ο οποίος έχει πολύ καλό όνομα στην Ελλάδα από το σπουδαίο πέρασμά του από τον Παναθηναϊκό (στην Ξάνθη πέρασε και δεν ακούμπησε), είχε φύγει στην Κίνα όπου αγωνίστηκε στη Χέναν Κονστράξιον.\nΟ νέος ιδιοκτήτης του Βύζαντα, Νίκος Μπάρμπης, προσπαθεί να κάνει την υπέρβαση και από διοικητικούς κύκλους του συλλόγου απορρέει ότι ακόμα και αύριο ο Ολιζαντέμπε θα ταξιδέψει στην Ελλάδα για τις τελικές διαπραγματεύσεις με τους «κιτρινόμαυρους».\tΚατηγορία: Football League


Ετοιμάζει αλλαγές ο Πάμπος\nΧΑΡΗΣ ΜΙΛΤΙΑΔΟΥΣ, 29/10/2019 (τελευταία ενημέρωση 14:09)\nΣτο παιχνίδι της Τετάρτης στο Μακάρειο (14:30) με τον Π.Ο. Ξυλοτύμπου στρέφει την προσοχή του ο Ολυμπιακός για τον θεσμό του κυπέλλου. Μπορεί ο αντίπαλος να είναι χαμηλής δυναμικότητας, όμως αυτό δεν αποπροσανατολίζει το συγκρότημα του Πάμπου Χριστοδούλου, καθώς γνωρίζει πως μια κακή εμφάνιση μπορεί να μην διορθώνεται στη συνέχεια και να αποβεί μοιραία στην προσπάθεια της ομάδας για διάκριση.\nΣίγουρα θα υπάρξει εκτεταμένο rotation από τον προπονητή των μαυροπράσινων. Εξάλλου είναι και μια ευκαιρία για τους παίκτες που δεν έχουν αρκετά αγωνιστικά λεπτά στα πόδια τους να αποδείξουν τις ικανότητές τους. Θεωρείται δεδομένο ότι θα προφυλαχθούν κάποιοι παίκτες-κλειδιά καθώς οι Τακτακαλίτες δεν έχουν το ρόστερ εκείνο που να παρέχει τη δυνατότητα αντικατάστασης μονάδων ισοδύναμων με αυτούς.\nΟύτε στον αγώνα της περασμένης Παρασκευής με την Ομόνοια δόθηκε τέλος στο σερί διαιτητικών λαθών που επηρεάζουν την έκβαση των αγώνων των μαυροπράσινων. Στον Ολυμπιακό υποστηρίζουν πως στη φάση του φάουλ που κέρδισε η Ομόνοια και σκόραρε, ο Ντάρμπισαϊαρ εκμαίευσε την παράβαση, κάτι που στοιχειοθετούν μέσω της ετεροχρονισμένης πτώσης του κυρίως.\nDaily Press Review – 29/10/2019Οι αμερικανικές κυρώσεις απειλούν την υγεία των Ιρανών


Δεν βρίζω... αναλύω... να περάσει! | SDNA\nΔεν βρίζω... αναλύω... να περάσει!\n31 Μαΐου 2017, 04:14\nΤελευταία ανανέωση: 31 Μαΐου 2017, 10:33\nΠριν απο λίγο καιρό έγραψα στο FB δυο ποστ με θέμα "τα κοντοπούτανα" και "οι φρεγάτες". Και πλάκα είχαν και ενδιαφέρον και επιτυχία…υπό την έννοια οτι διαβάστηκαν. Έτσι σκέφτηκα να γράψω κι άλλα τέτοιου είδους.\nΕιχα στο μυαλό μου (απο κεκτημένη) ταχύτητα: τις καργιόλες.\nΔεν ήταν το ίδιο εύκολο.\nΣτις προηγούμενες δυο φορές απομόνωσα βασικά την εξωτερική εμφάνιση γυναικών (κοντοπούτανα και φρεγάτες) που'χα γνωρίσει και απλώς τις περιέγραψα.\nΧμ αυτό το θέμα όμως δεν έχει κοινά εξωτερικά χαρακτηριστικά.\nΚαργιόλα μπορείς νασαι και όμορφη, και άσχημη, και χοντρή, και κοντή, και ψηλή, και μορφωμένη, και τούβλο, και ταξιδεμένη ή ακίνητη….απο όλα.\nΗ καργιόλα είναι καργιόλα στη ψυχή.\nΚαι οι ψυχές φωλιάζουν όπου ναναι.\nΕίναι ελευθέρας βοσκής\nΚλείνω λοιπόν τα μάτια και φέρνω στο μυαλό αυτές που γνώρισα εγω.\nΤο σκέφτομαι τόσες ημέρες.\nΗ καργιολίαση δεν έχει καμμία σχέση με το σεξ.\nΠοτέ άλλωστε δεν έκρινα έναν άνθρωπο για τις σεξουαλικές του προτιμήσεις/επιδόσεις/σκέψεις.. και επειδή τυχαίνει να μην γνωρίζω τις σεξουαλικές επιδόσεις/προτιμήσεις των (άλλων) ανδρών… περιορίζομαι στις γυναίκες.\nΣημειώστε οτι δυο γυναίκες που γνώρισα στη ζωη μου με απίστευτο ταλέντο στο σεξ και πάντα μεστά σε όλα…δεν ήταν καθόλου μα καθόλου καργιόλες…άλλα αντιθέτως πολύ καλές ψυχές…. δοτικές…χαμογελαστές και πολυ-πολύ συντροφικές. Η Μ. και η Γ. … να'ναι καλά όπου και να'ναι.\nΣε αντίθεση με τις καργιόλες που γνωρισα που ήταν (όχι όλες) ανέραστες και ανοργασμικές.\nΗ δική μου εμπειρία λεει ότι η γυναίκα που ξερει να απολαμβανει και να μοιράζεται την ερωτική ηδονή είναι σε ισορροπία με τον εαυτό της.\nΑς αφησουμε λοιπόν απ' εξω το σεξ γιατι θα χάσουμε το θεμα.\nΚαργιόλα είναι αυτη που αλλα σου λεει και άλλα εχει στο μυαλό της.\nΟι καργιόλες εχουν πολύ κακή…κάκιστη …σχέση με την αλήθεια και σιχαίνονται τον διάλογο.\nΠροσεξτε την ειδοποιό διαφορά. Η καργιόλα έχει κακή σχέση με την αλήθεια όχι γιατι λεει ψέματα…ετσι κι αλλιώς δεν λέει τίποτα.. αλλά γιατι δεν θέλει ναχει επαφη με την πραγματικότητα.\nΗ ψευτρα δεν ειναι καργιόλα.\nΗ απιστη δεν είναι καργιόλα.\nΗ καργιόλα ειναι αυτη που θα ξερει οτι διψάς γατι περπάτησες για πάρτη της δυο ωρες στο λιοπύρι στην ανηφόρα και... 5 λεπτά πριν φτάσεις σπίτι θα πιει το τελευταίο αγαπημένο σου παγωμένο αναψυκτικό.\nΠροσωπικα είμαι ένα ατομο που δένεται με τον άλλο για τις στιγμές.. πολλές φορές μία είναι αρκετή.\nΠροφανώς δεν είμαι ο μόνος.\nΗ καργιόλα δεν εχει στιγμές… δεν την αφορούν… Έτσι και περάσει η στιγμή…πάει περασε. Σαν να μην έγινε ποτέ. Πώς να συζητήσει λοιπόν; … η αγαπημενη της απάντηση είναι: "δεν θα το κουβεντιάσουμε αυτό τώρα! "\nΠολλοί μπερδεύουν τις πουτάνες (αυτες που πηδιούνται δλδ αριστερά και δεξιά) με τις καργιόλες.\nΗ πουτάνα δεν ξεχνά το παρελθόν.\nΗ πουτάνα μπορεί να πηδηχθει με τον κολλητό σου αλλα αμα αρρωστήσεις παιζει δυνατά να 'ρθει από του διαόλου τη μάνα να σου φτιάξει ζεστη σούπα.\nΗ καργιόλα αμα αρρωστήσεις θα θυμώσει που της χαλασες π.χ. μιαν έξοδο.\nΗ πουτάνα αγαπά… η καργιόλα ψάχνει να αγαπηθεί… δεν είναι το ίδιο… δεν είναι καθόλου το ίδιο.\nΗ πουτάνα συγκινείται …ενδεχομένως να ζητήσει και συγγνώμη\nΗ καργιόλα ποτέ.\nΗ καργιόλα θα σε ρίξει στο πέλαγο από το πλοίο και θα πάει χαλαρα στο bar να πιεί ποτό. Ουτε καν σωσιβιο δεν θα σου πετάξει.\nΗ πουτάνα απλώς θα πάρει πίσω από την πλάτη σου μια πίπα στον καμαρώτο.\nΗ καργιόλα θα σου εμφανισθεί μασκαρεμένη καλούλα και ρομαντική… γι ' αυτο και αποφευγει -όπως ο διάβολος το λιβάνι- το παρελθόν που θα την ξεσκεπασει.\nΗ πουτάνα θα στο δείξει αμέσως/γρηγορα… μπορεί να μη σ αρεσει φίλε μου… αλλά δεν θα στο κρύψει. Δεν γίνεται αλλωστε διαφορετικά.\nΚάποτε στον "Ελεύθερο Τύπο" μου ανέθεσαν να κανω μια έρευνα για την πορνεία γύρω από την Ομόνοια.\nΜια άκρη με πήγε σε εναν μεγάλο νταβατζή… (ασχετο: Ποτε μην ξεχνάτε οτι η δυναμη των δημοσιογραφων δεν ειναι η πένα ή το μικρόφωνό τους,. αλλα οι άκρες τους.. ειδικά των ρεπόρτερ. Καλό είναι να το θυμαστε αυτο.)… τί λεγαμε;…α ναι…. μιλησα λοιπόν μαζί του ενα βραδυ σε ενα θεοσκότεινο μπαρ σε ενα στενό στην οδό Αθηνάς… τόσο σκοτεινό που αν τον εβλεπα την αλλη μερα μαλλον δεν θα τον αναγνωριζα. Ο τύπος λοιπόν μου ειπε:\nΤο "εμπόρευμα" μου είναι καλές κοπέλες.\nΔεν μπλέκω ποτέ με καργιόλες.\nΑναψε ενα τετράφυλλο… τραβηξε μια τζούρα μεχρι τα αρχιδια… γελασε και μου'πε:\n-Οσο και να σου φαίνεται περίεργο η καλή ψυχή φερνει ξανα και ξανά τον πελάτη.\nΤο σύνδρομο Μυγχάουζεν δεν αφορά μόνο τους ψαράδες αλλά και τους… δρομείς!\nΤι πρέπει να γνωρίζετε για το τρέξιμο από τα 35 και πάνω...


IMF FUCK OFF: Νοεμβρίου 2014\nΑναρτήθηκε από bullsonparade στις 3:52 π.μ. 1 σχόλια\nΑναρτήθηκε από bullsonparade στις 5:56 π.μ. 0 σχόλια\nΈνα ερασιτεχνικό βίντεο που τράβηξε μία κοπέλα στην πλατεία Εξαρχείων και η μαζική προβολή του στο ίντερνετ ήταν η αφορμή για να ξεκινήσει και πάλι η γνωστή κουβέντα περί αστυνομίας.\nΑναρτήθηκε από bullsonparade στις 9:24 π.μ. 3 σχόλια\nΑναρτήθηκε από bullsonparade στις 5:37 π.μ. 0 σχόλια\nΑναρτήθηκε από bullsonparade στις 11:51 π.μ. 0 σχόλια\nΑναρτήθηκε από bullsonparade στις 4:19 π.μ. 0 σχόλια


Όλη η προσοχή στρέφεται στη Νίκη - Onsports.gr\nonsports team\t12 Μαρτίου 2012, 21:15\nΌλη η προσοχή στρέφεται στη Νίκη\nΣτο στρατόπεδο του Βατανιακού θέλουν να αφήσουν πίσω τους το ματς με την Καλαμαριά και να ανασυνταχθούν όσο το δυνατόν γρηγορότερα προκειμένου να είναι έτοιμη για την επόμενη αναμέτρηση με τη Νίκη Βόλου.\nΗ σημερινή προπόνηση του Βατανιακού περιελάμβανε πρόγραμμα αποθεραπείας για όσους αγωνίστηκαν την Κυριακή με τον Απόλλωνα ενώ η υπόλοιπη ομάδα έκαναν ασκήσεις φυσικής κατάστασης και ταχυδύναμης. Νέα προβλήματα απουσιών και τραυματισμών δεν υπάρχουν εκτός του Μιχαηλίδη που θα εκτίσει την τρίτη από τις τέσσερις αγωνιστικές που έχει τιμωρηθεί. Αντιθέτως επιστρέφει ο Δερμίσης ο οποίος εξέτισε την ποινή της μίας αγωνιστικής που του είχε επιβληθεί στο προηγούμενο ματς. Ο προπονητής της ομάδας Τάσος Ιωαννίδης στη χθεσινή του ομιλία προς τους παίκτες φάνηκε ικανοποιημένος για την εμφάνιση κόντρα σε μία πολύ καλή ομάδα που πρωταγωνιστεί στη κατηγορία και στοχεύει στη κατάκτηση της πρώτης θέσης.\nΠιερία: Δημήτρης Δερμίσης


Μανούλες Σεπτεμβρίου 2021! - Page 9 - Θα γίνουμε γονείς το 2021 ! - Parentscafe.gr\nΜακάρι...ας πάνε όλα καλά αυτή τη φορά\nΞάπλωσε προς το παρόν και μην κάνεις τίποτα ιδιαίτερο και περίμενε να μιλήσεις με το γιατρό.. Είναι και ΣΚ τώρα οπότε ευτυχώς δεν έχεις δουλειά αύριο! Θα περιμένουμε νέα σου κοπέλα μου, εύχομαι ότι καλύτερο!\nΟυυυφ το αίμα έγινε πιο σκούρο και αυξάνεται. Πονάω χαμηλά στην κοιλιά όπως όταν μου έρχεται περίοδος. Δεν ξέρω, δεν είμαι πολύ αισιόδοξη...\nΠως είσαι; Και εγώ είχα αίμα στη πρώτη εγκυμοσύνη και όλα πήγαν καλά βέβαια την έβγαλα στο κρεβάτι όλους τους μήνες... Εύχομαι να είναι όλα καλά κορίτσι μου..\nΘα δω πως θα ξυπνήσω το πρωί, ελπίζω καλύτερα και χωρίς αίμα και θα μιλήσω ανάλογα με την κατάσταση! Ναι ευτυχώς θα είμαι σπίτι αυτές τις δυο μέρες να ξεκουραστώ και λίγο γιατί ήταν κουραστική αυτή η εβδομάδα! Ευχαριστώ παρά πολύ! ❤\nΤο αίμα έγινε πιο σκούρο και έχω πόνους περιόδου! Εσυ πως ήσουν στην πρώτη εγκυμοσύνη σου;; Δεν ξέρω έχω φοβηθεί πολύ\nΕίχα αίμα κόκκινο από την 6η εβδομάδες εγώ λόγο χαμηλού πλακούντα... Είχα και πονακια περιόδου αλλά λίγα .. έχεις δίκιο να φοβάσαι ξάπλωσε και σήκω μόνο για τουαλέτα.. καταλαβαίνω την αγωνία σου εύχομαι όλα να πάνε καλά...\nΕγώ πονάω αρκετές ώρες τώρα συνεχόμενα! Όπως όταν έχω περίοδο κ τώρα το αίμα έγινε πιο κόκκινο όποτε μάλλον δεν προχώρησε..δεν πειράζει\nΡε κοριτσια εγω στην πρωτη εγκυμοσυνη ειχα καφε την 7η εβδομαδα.νομιζα πως εχασα το μωρο.ημουν κ διακοπες.ο γιατρος μου ειχε πει πως λογικα καθαριζω απο αλλες περιοδους κ εφ οσον ηταν καφε να μην ανησυχω.πηρα ουτροτζεσταν.δεν μου ανεφερε τπτ για αποκολληση.συνεχισα τις διακοπες μου κανονικα.μετα πηγα για υπερηχο κ ακουσαμε την καρδια.αν δεν ειναι κοκκκινο ζωηρο χρωμα να εχεις ελπιδες.το εχω ξανακουσει κ απο αλλες κοπελες.ειναι συνηθισμενο.\nΕπισης καποια κοπελα με ρωτησε για τις μερες καθυστερησης.εχω κυκλο 30-31 ημερων περιπου.με τελευταια περιοδο 6/12,λογικα 11/1 που πηγα για χοριακη ειχα 5 μερες καθυστερηση.στην πρωτη εγκυμοσυνη καπου εκει ειχα παει για πρωτη χοριακη κ ηταν 1600.τεσπα...δικα μου αγχη ολα αυτα.ειμαι σε περιεργο μουντ.συνεχεια νομιζω πως δεν θα συνεχισει η εγκυμοσυνη.νομιζω πρεπει να παω να ακουσω καρδια για να πειστω για το αντιθετο.ο,τι.κ να λεμε η απαισιοδοξια μου θα φυγει μονο με τον υπερηχο.\nΚαλημέρααα! Δυστυχώς το αίμα έγινε πιο κόκκινο και είχα και πηγματα, επίσης η ΡΟΗ αυξήθηκε αρκετά και οι πόνοι περιόδου επιμένουν. Παρακαλάω πραγματικά να μην είναι κάτι και να συνεχιστεί αλλά δεν έχω πολλές ελπίδες με αυτά τα δήγματα. Το μόνο που ελπίζω αν όντως έχει συμβεί το κακό είναι να μην είναι εξωμητριο γιατί τώρα τρέμω για αυτό.\nΘεωρώ πως όλα θα πάνε καλά και να μην αγχώνεσαι γιατί το άγχος δεν κάνει καλό...περίμενε λίγες μέρες και θα δεις που θα πας και θα ακούσεις την καρδούλα από το μωράκι σου, μην στεναχωριέσαι και μην προδικάζεις χωρίς λόγο. Κι εγώ στην πρώτη εγκυμοσύνη η χοριακη δεν ανέβηκες όπως θα έπρεπε παρόλα αυτά ακούσαμε καρδούλα. Η εγκυμοσύνη δεν συνεχίστηκε λόγω συνδρόμου και η χοριακη δεν είχε καμία σχέση. Όλα θα πάνε καλά κορίτσι μου, αυτό να σκέφτεσαι! ❤\nΓεια σας κορίτσια! Μόλις γύρισα από τον γιατρό στον υπέρηχο δεν φάνηκε τπτ άλλο εκτός από ένα παχύ ενδομήτριο επειδή είναι πολύ νωρίς, μόλις 4 εβδομάδων και 2 ημερών. Με έστειλε να κάνω μια χοριακη να δούμε αν έχει πέσει ή αν ανεβαίνει. Μου είπε ότι τα πιθανά σενάρια είναι τρία. Ή είναι εξωμητριο που δεν το θελουμε καθόλου αλλά σε αυτή τη φάση δεν μπορούμε ούτε να το δούμε. Ή είναι παλινδρομη κύηση και το αποβάλει ο οργανισμός από μόνος του. Ή είναι μια ομαλά εξελισσόμενη κύηση με μια αιμορραγία που μπορεί να συμβεί τις ημέρες που περίμενες περίοδο. Περιμένω τα αποτελέσματα της χοριακης και είμαι σε αναμμένα κάρβουνα! Εύχομαι πραγματικά αν είναι κάτι κακό τουλάχιστον να μην είναι εξωμητριο...αυτά από μένα\nEva n ευχομαι πραγματικα να διαψευστουν οι φοβοι μας κ να προχωρησει...τλχ ομως αν ειναι κατι ασχημο ας μην ειναι εξωμητριο.\nΣτο ευχομαι με ολη μου την ψυχη να πανε ολα καλα\nΜιλαω σε δυο συζητησεις κ δν ξερω που κ τι εχω γραψειιι χαχαχαχχ λοιπον εκανα χθες δευτερη χοριακη... Ειν 1522.76 ❤❤❤ κ επειδη ξερω ποτε ειχα επαφες υπολογιζω ειμαι περιπου 3 εβδομαδων ❤❤❤❤ καλη δεν ειναι? ❤❤\nΚοπέλα μου λυπάμαι πολύ. Τουλάχιστον γλίτωσες την αποξεση όπως φαίνεται, λογικά θα μπορείτε σύντομα πάλι να προσπαθήσετε αν το θέλετε.\nΕύχομαι η επόμενη εγκυμοσύνη να σας χαρίσει ένα γερό μωρό.\nΝαι το θετικό είναι ότι γλίτωσα την απόξεση και το αποβάλει ο οργανισμός από μόνος του. Ο γιατρός είπε μπορούμε άμεσα να ξεκινήσουμε καθώς ήταν πολύ νωρίς και δεν έχει δημιουργηθεί κάποιο πρόβλημα. Σε ευχαριστώ παρά πολύ! Εύχομαι και εγώ μετά από αυτές τις ατυχίες να σταθώ τυχερή!


ΣτΕ Β' 7μ. 1275/2022 - Έννοια νόθευσης φορολογικού στοιχείου. Επιβολή προστίμου (άρθρο 5 παρ. 10 περ. β΄ ν. 2523/1997) χωρίς να διαπιστώνεται φοροδιαφυγή. Αρχή της αναλογικότητας. Ακύρωση προστίμου.\nΝόθευση φορολογικού στοιχείου, έννοια, φορέας της παράβασης. Επιβολή προστίμου σε βάρος του λήπτη, σε ποσό διπλάσιο της αξίας του νοθευμένου στοιχείου (άρθρο 5 παρ. 10 περ. β’ ν. 2523/1997). Εφαρμογή αρχής της αναλογικότητας.\nΗ διάταξη του ν. 2523/1997 δεν μπορεί να οδηγεί σε επιβολή προστίμου κατ’ οιονεί “αυτόματο” τρόπο, ακόμα και σε περιπτώσεις όπου η φορολογική αρχή αφενός βεβαιώνει ότι ο ελεγχόμενος για την νόθευση φορολογικού στοιχείου επιτηδευματίας έχει εκπληρώσει τις απορρέουσες από τις σχετικές διατάξεις φορολογικές του υποχρεώσεις, αφετέρου, δεν τεκμηριώνει κατ’ ελάχιστον, ούτε σε επίπεδο ενδείξεων, ότι η αποδιδόμενη παράβαση επέφερε ή θα μπορούσε να επιφέρει απώλεια φορολογικών εσόδων. Αναιρεί, δικάζει προσφυγή και ακυρώνει το πρόστιμο.


«Οι παπάδες δεν είναι η Αστυνομία του Θεού. Ο Θεός θέλει Πατέρες» | politischios.gr\nΑπό μικρό παιδί η σχέση του με την Εκκλησία τον έσπρωξε να γίνει ιερέας, κάτι που κατάφερε λίγα χρόνια αργότερα με την εισαγωγή του στη Σχολή Θεολογίας του ΕΚΠΑ. Το όνομά του απασχόλησε τα τοπικά και εθνικά Μ.Μ.Ε. το 2007, όταν ο νεοσύστατος Σύνδεσμος Κληρικών Χίου ήρθε σε σύγκρουση τόσο με τον μακαριστό Μητροπολίτη Χίου κυρό Διονύσιο όσο και με τους Ιερείς των Μητροπολιτικών Γραφείων.\nΤο να είναι κάποιος Ιερέας είναι θέμα κλήσης αλλά και κλίσης. Είναι δηλαδή το κάλεσμα αλλά και το να έχεις εσύ ο ίδιος την έφεση προς τα εκεί. Πρέπει δηλαδή ο κάθε Ιερέας να έχει εσωτερική χαρά και ικανοποίηση με την επιλογή του. Αν δεν τα έχει αυτά, τότε θα είναι δυστυχισμένος ο ίδιος και θα παράγει αρνητικά αποτελέσματα. Ο χώρος της ιεροσύνης δεν είναι πια χώρος επαγγελματικής αποκατάστασης και αυτό είναι καλό γιατί τον νέο Ιερέα τον επιλέγουν πλέον εκείνοι που έχουν τις προϋποθέσεις για την ιεροσύνη. Λόγω της οικονομικής κρίσης η Εκκλησία ακολουθεί τον κανόνα της ποσόστωσης των εργαζομένων. Η Εκκλησία δηλαδή μπορεί να χειροτονεί όσους θέλει αλλά αυτοί που θα μισθοδοτηθούν θα είναι ένας ή δύο για να καλύψουν τις ανάγκες του τοπικού πληθυσμού.\nΟ Ιερέας αμείβεται ως εργαζόμενος με τον τρόπο που έχει αποφασίσει το Ελληνικό Κράτος, ως ανταπόδοση για τα όσα έχει πάρει από την Εκκλησία και ουδέποτε τα έχει επιστρέψει. Αυτή η απόφαση για ες αεί μισθοδοσία των κληρικών ανήκει αποκλειστικά στο κράτος από το 1952. Αν το πρόβλημα ορισμένων είναι κάποια εκατομμύρια ευρώ τον χρόνο, θα τους έλεγα να δουν τι παράγουν οι κληρικοί κινητοποιώντας τον εθελοντισμό και γινόμενοι οι ίδιοι εθελοντές, κάνοντας μία δουλειά που έπρεπε να κάνει το ίδιο το κράτος. Μέσα στην κρίση η Εκκλησία είναι το κράτος πρόνοιας. Αν δεν υπήρχε η Εκκλησία, τότε πολύ συνάνθρωποί μας θα είχαν πραγματικό πρόβλημα επιβίωσης. Ο Ιερέας είναι αυτός που παράγει, εμψυχώνει και παρηγορεί, απορροφώντας τους κραδασμούς της κοινωνίας πολλές φορές.\nΟ καθένας μπορεί να μάθει από τον άλλον. Η Εκκλησία μπορεί να κατέβει στο μπόι της νέας γενιάς και να την ακούσει. Το χειρότερο πράγμα σε έναν Ιερέα είναι να είναι κολλημένος και να είναι ισχυρογνώμων. Κάθε άνθρωπος είναι μία ξεχωριστή περίπτωση. Άρα αυτό που πρέπει να κάνουμε εμείς είναι να είμαστε αυθεντικοί, με Χριστοκεντρικό λόγο και όχι ηθικοπλαστικό, γιατί η ηθική είναι μόδα που έρχεται και παρέρχεται ενώ ο Χριστός είναι εις τους αιώνες. Ο Χριστός δεν έκανε διαλογή των ανθρώπων που τον πλησίασαν ανάλογα με την εμφάνιση και τα ρούχα που φορούσαν. Οι παπάδες δεν είναι η Αστυνομία του Θεού, ο Θεός θέλει πατέρες.


Τα επόμενα συμβόλαια στην ΑΕΚ επί τάπητος, 24Sports & News\nΤα επόμενα συμβόλαια στην ΑΕΚ επί τάπητος\n20 ΑΠΡΙΛΙΟΥ 2017 - 10:25\nΜετά τις ανανεώσεις συμβολαίων σε Γκάλο, Τσιγκρίνσκι, Μπακάκη, Λαμπρόπουλο και Γαλανόπουλο, η ΑΕΚ θα κληθεί να χειριστεί άμεσα πέντε ακόμη υποθέσεις παικτών.\nΑυτός που είναι πιο κοντά στην παραμονή του είναι ο Δημήτρης Κολοβέτσιος. Το συμβόλαιο του Λαρισαίου αμυντικού λήγει, αλλά αναμένεται να ανανεωθεί και ίσως αυτό να γίνει άμεσα. Άλλωστε υπάρχει ικανοποίηση για την προσφορά του. Πάντως οι «κιτρινόμαυροι» προτίθενται να κινηθούν για την απόκτηση ενός αριστεροπόδαρου στόπερ το καλοκαίρι.\nΑπό εκεί και πέρα, οι άλλες υποθέσεις είναι πιο περίπλοκες. Ο Τόμας Πέκχαρτ έχει ικανοποιήσει άπαντες με την παρουσία του, ωστόσο-επειδή αν δεν παραμείνει ο Σέρχιο Αραούχο θα γίνει προσπάθεια απόκτησης ενός επιθετικού ανάλογης κλάσης και υπάρχει επιπλέον η προσθήκη του Γιακουμάκη-θα προορίζεται ξανά ως αναπληρωματικός και το συμβόλαιό του δεν μπορεί να ανανεωθεί με τα ίδια οικονομικά δεδομένα.\nΑρκετές ομοιότητες έχει η περίπτωση του Ρόναλντ Βάργκας. Στην ΑΕΚ τον θεωρούν χρήσιμο, αλλά δεν λογίζεται σαν βασικός και δεν μπορεί να πληρωθεί ως τέτοιος. Επιπροσθέτως είναι στα 31 και πιάνει θέση ξένου.\nΌσον αφορά στον Ντίντακ Βιλά, οι «κιτρινόμαυροι» είναι ευχαριστημένοι από την παρουσία του και έχουν δικαίωμα μονομερούς ανανέωσης του συμβολαίου του. Είναι άγνωστο, ωστόσο, αν θα κάνουν χρήση αυτού του όρου, καθώς ίσως ο Ισπανός αριστερός μπακ δεν έχει να προσφέρει πολλά περισσότερα και να αναζητηθεί ένας παίκτης με περισσότερες επιθετικές αρετές.\nΤέλος, πιο δύσκολη από όλες μοιάζει η υπόθεση του Χρήστου Αραβίδη. Ο αρχηγός της ΑΕΚ είναι οπαδός της ομάδας και έχει δείξει μεταμέλεια, αλλά αφενός μεν δεν έχουν ξεχαστεί τα δύο πειθαρχικά του παραπτώματα τη φετινή περίοδο, αφετέρου δε με έναν επιθετικό κλάσης Αραούχο βασικό, τον Πέκχαρτ ή κάποιον άλλο ξένο, τον Γιακουμάκη και τον νεαρό Μεληκιώτη είναι δύσκολο να υπάρχει θέση και για εκείνον στην ομάδα.